qundao/data-zh-poetry huggingface dataset:
落叶哀蝉曲
作者：何景明
朝代：明

寂寥兮寒闺，空帷兮昼低。若有人兮感罗衣，蒐恍惚兮往复来。凉风飘飖兮吹玉阶，秋叶飒兮鸣蝉哀。有鸟嗟嗟永进乖，双栖比翼兮何时谐。
落花叹
作者：何景明
朝代：明

君不见树上花，东风吹始开。东风吹开更吹落，世间有乐宁无哀。汝南何生未三十，头发未白心已灰。见此落花三叹息，东风吹去何时来。
葡萄二首
作者：何景明
朝代：明

晴阑袅袅风须动，暑架垂垂露乳寒。却忆高楼清夏日，美人常对水晶盘。汉家葡萄出西域，斗酒曾博凉州戍。当日谁知使者劳，至今人种葡萄树。
葡萄二首·其一
作者：何景明
朝代：明

晴阑袅袅风须动，暑架垂垂露乳寒。却忆高楼清夏日，美人常对水晶盘。
葡萄二首·其二
作者：何景明
朝代：明

汉家葡萄出西域，斗酒曾博凉州戍。当日谁知使者劳，至今人种葡萄树。
葵
作者：何景明
朝代：明

春后群花尽，孤葵且自芳。弱茎依井上，劲干拂檐长。卫足全生理，倾心倚太阳。幸因佳客至，采掇荐中堂。
蓉溪书屋
作者：何景明
朝代：明

书屋蓉溪曲，云林蜀岭斜。一经韦相业，万卷邺侯家。槛护连枝秀，池看并蒂葩。谢庭森玉树，汉省接金华。山月岷峨雪，江天滟滪霞。花潭通白石，锦水出丹沙。星野光芒聚，鸿霄羽翼遐。地灵与文物，今古擅三巴。
蔡州行
作者：何景明
朝代：明

蔡州城高高且壮，四十年间兵不向。旌旗忽乘雨雪入，一夜开门纳兵仗。请降尽是洄洄军，拒戢不睹牙城将。鞬橐将军拜道左，绯衣小儿来天上，州人始识裴丞相。
薛生行
作者：何景明
朝代：明

君不见少府忘年交祢衡，中郎倒屣迎王粲。坐间宾客尽倾倒，海内贤豪流英盼。古人爱才今不如，薛生岂得无嗟叹。昨来布衣见天子，日向长安乘款段。公卿门前耻干谒，东归把钓黄河岸。年少今看万卷开，远游自负三山愿。丈夫有才须用世，未许终身随草蔓。闲居好著子虚篇，行路长歌白石烂。
行路难四首
作者：何景明
朝代：明

床有织绮，箧有织素。请君视绮还视素，怜新不如莫弃故。樽中有酒盘有飧，听我为歌行路难。众中欢乐多志气，岂知他人不得意。白日有时不照地，安得保君常不弃。天河荧荧西北转，织女牵牛不相见。由来天上亦别离，何怪人间有悲怨。世情磷薄恶衰贱，驾车骑马有人羡。少年不得君爱惜，红颜胜人亦何益。高树鸟不集，常有东西南北风。君子众所畏，好恶不合常相攻。拔剑欲有边，前有虎兕后虺蜮。抵节徒歌行路吟，高飞未有横天翼。我发行路歌，诸君请勿哗。严冬霜雪虽可畏，三春草木自荣华。人生富贵各有时，不劳辛苦更咨嗟。百年冉冉宁复多，白日速如东流波。眼中世事只如此，生前不乐将奈何。
行路难四首·其一
作者：何景明
朝代：明

床有织绮，箧有织素。请君视绮还视素，怜新不如莫弃故。樽中有酒盘有飧，听我为歌行路难。众中欢乐多志气，岂知他人不得意。白日有时不照地，安得保君常不弃。
行路难四首·其三
作者：何景明
朝代：明

高树鸟不集，常有东西南北风。君子众所畏，好恶不合常相攻。拔剑欲有边，前有虎兕后虺蜮。抵节徒歌行路吟，高飞未有横天翼。
行路难四首·其二
作者：何景明
朝代：明

天河荧荧西北转，织女牵牛不相见。由来天上亦别离，何怪人间有悲怨。世情磷薄恶衰贱，驾车骑马有人羡。少年不得君爱惜，红颜胜人亦何益。
行路难四首·其四
作者：何景明
朝代：明

我发行路歌，诸君请勿哗。严冬霜雪虽可畏，三春草木自荣华。人生富贵各有时，不劳辛苦更咨嗟。百年冉冉宁复多，白日速如东流波。眼中世事只如此，生前不乐将奈何。
衍庆堂为无锡钱世乔作
作者：何景明
朝代：明

华堂结构琴书敞，吴越衣冠族姓繁。远向西山占气势，深从江水问泉源。新巢燕雀生成去，古木蛟龙屈曲蟠。他日长乡乘驷马，始知于氏有高门。
袁冲霄先生同惟学过访
作者：何景明
朝代：明

风起高城春日斜，相留肯醉野人家。白云对酒看山色，青草题诗到水涯。隔岸鸣莺深坐树，傍楼飞燕故穿花。竹林万古追游地，二阮风流未足誇。
袁惟学南园
作者：何景明
朝代：明

树里行杯坐日斜，池边立马听鸣鸦。苔阴雨暮寒青竹，水色春深静白沙。开径蓬蒿无俗客，入城花柳似山家。百年怀抱君应识，不是淹留为物华。
袁惟武山水图
作者：何景明
朝代：明

源潭窈窕开层岛，叠岭撑空互倾倒。人家万树隔村原，细雨冥冥春更好。清江柴扉映春草，樵歌渔唱归林早。帆色遥随返照回，岸沙却被垂杨扫。袁侯此图爱藏护，画手莫识马与顾。挂壁盘纡见岩壑，开窗拂拭生云雾。呜呼此图侯当珍重留壁间，万金莫买真江山。
袁惟武邀客泛舟夜下次韵
作者：何景明
朝代：明

春水逶迤碧树边，满筵宾客醉开船。情亲不厌频来往，语笑何妨更接连。绕岸星河天共转，近城钟鼓夜初传。人间此会真非易，荏苒春风为尔怜。
袁挥使别墅次朝信惟学韵
作者：何景明
朝代：明

出城山水地，朋旧共斯游。吟倚将军马，来乘老氏牛。桃花红映郭，柳色翠临流。寄语寻幽者，无劳此外求。
袁秀才书院芍药
作者：何景明
朝代：明

亦是倾城色，开仍傍杏坛。日迟深院落，风转曲阑干。不恨先桃李，皆言胜牡丹。春华惟在此，游客好相看。
裕州行
作者：何景明
朝代：明

今年春夏雨不绝，黄河以南渐杀麦。裕州城中十万家，自经寇盗惟黄沙。名商大贾岁不集，新丝旧谷嗟何及。郝侯五马天上来，褰帷露冕开风霾。教农服田贾服贾，只有牛马无豺虎。
西乌岭
作者：何景明
朝代：明
体裁：古风

岭树郁郁云深深，青山无雨云阴阴。山云日夕千变化，青山有色云无心。仙翁久伴白云住，家在白云最深处。岭头日暮锄云归，破笠轻蓑冲雨去。
西乌岭
作者：何景明
朝代：明
体裁：古风

岭树郁郁云深深，青山无雨云阴阴。山云日夕千变化，青山有色云无心。仙翁久伴白云住，家在白云最深处。岭头日暮锄耘归，破笠轻蓑冲雨去。
西海子
作者：何景明
朝代：明

寺下烟波春不开，苑中风浪隐楼台。源泉细绕西山出，云气深从北极来。万里乘槎观日月，十年登阁望蓬莱。黄尘碧水须臾事，莫使鱼龙夜夜哀。
西谷有浙聘予喜其得胜游因话浙中之胜
作者：何景明
朝代：明

君向杭城去，兹游似马迁。应传越客酒，先泛楚人船。入郭湖天迥，观潮海月圆。因君话禹穴，高兴亦飘然。
西郊秋兴十首
作者：何景明
朝代：明

立马西郊地，悲风惨澹生。白杨落古墓，黄叶下孤城。流水年年去，浮云日日行。沧浪清若许，聊可濯吾缨。谷口风兼雨，茅斋淰淰秋。寒烟浮岛屿，白水乱汀洲。散地耽高卧，何时作远游。近来疏懒甚，一月罢登楼。野屋清秋暮，寒沙易朔风。岁年悲老树，岐路感孤蓬。醉岂逃名士，狂非避世翁。寻常门自掩，无客到山中。旧家浉水上，门向钓台边。近市来沽酒，中流坐放船。蒹葭开晚照，洲渚接寒天。渔父如相识，长歌过我前。村居元旧业，草舍僻临城。久雨苍苔积，闲门扫更生。窥人一鸟下，见客众鸡鸣。翻怪巢由辈，空多世上名。萧条万峰里，门巷静无哗。积草惟三径，垂杨自一家。寒云抱古木，晚日媚残花。岁事看如此，能教负物华。寂寞高台畔，空令故国存。古人不可见，遗迹更堪论。云度孤城夕，天车积水昏。兴亡向来事，无处问乾坤。亭古枫杉落，缘溪不奈秋。西风怯纤绤，细雨恋重裯。双鹭寒窥井，孤鸿晚过楼。白鸥还有意，相逐向吾洲。严风日以发，落叶转纷纷。远树斜衔照，寒山半入云。步兵常嗜酒，水部本能文。怅望千秋上，斯人亦不群。古人歌舞地，今日几豪华。世事那能定，吾生讵有涯。秋虫不去户，寒雁各依沙。独少高阳侣，时时过酒家。
西郊秋兴十首·其一
作者：何景明
朝代：明

立马西郊地，悲风惨澹生。白杨落古墓，黄叶下孤城。流水年年去，浮云日日行。沧浪清若许，聊可濯吾缨。
西郊秋兴十首·其七
作者：何景明
朝代：明

寂寞高台畔，空令故国存。古人不可见，遗迹更堪论。云度孤城夕，天车积水昏。兴亡向来事，无处问乾坤。
西郊秋兴十首·其三
作者：何景明
朝代：明

野屋清秋暮，寒沙易朔风。岁年悲老树，岐路感孤蓬。醉岂逃名士，狂非避世翁。寻常门自掩，无客到山中。
西郊秋兴十首·其九
作者：何景明
朝代：明

严风日以发，落叶转纷纷。远树斜衔照，寒山半入云。步兵常嗜酒，水部本能文。怅望千秋上，斯人亦不群。
西郊秋兴十首·其二
作者：何景明
朝代：明

谷口风兼雨，茅斋淰淰秋。寒烟浮岛屿，白水乱汀洲。散地耽高卧，何时作远游。近来疏懒甚，一月罢登楼。
西郊秋兴十首·其五
作者：何景明
朝代：明

村居元旧业，草舍僻临城。久雨苍苔积，闲门扫更生。窥人一鸟下，见客众鸡鸣。翻怪巢由辈，空多世上名。
西郊秋兴十首·其八
作者：何景明
朝代：明

亭古枫杉落，缘溪不奈秋。西风怯纤绤，细雨恋重裯。双鹭寒窥井，孤鸿晚过楼。白鸥还有意，相逐向吾洲。
西郊秋兴十首·其六
作者：何景明
朝代：明

萧条万峰里，门巷静无哗。积草惟三径，垂杨自一家。寒云抱古木，晚日媚残花。岁事看如此，能教负物华。
西郊秋兴十首·其十
作者：何景明
朝代：明

古人歌舞地，今日几豪华。世事那能定，吾生讵有涯。秋虫不去户，寒雁各依沙。独少高阳侣，时时过酒家。
西郊秋兴十首·其四
作者：何景明
朝代：明

旧家浉水上，门向钓台边。近市来沽酒，中流坐放船。蒹葭开晚照，洲渚接寒天。渔父如相识，长歌过我前。
西郊秋兴（四首）
作者：何景明
朝代：明

野屋清秋暮，寒沙易朔风。岁年悲老树，歧路感孤蓬。醉岂逃名士，狂非避世翁。寻常门自掩，无客到山中。¤
西郭
作者：何景明
朝代：明

西郭栖迟地，寒山夕景繁。鸡豚归故道，鸟雀下秋园。开户林风入，沿坡草露翻。香粳夜来熟，岁暮足盘飧。
观兵二首
作者：何景明
朝代：明

将帅俱分阃，朝廷再剖符。选徒皆虎士，战马尽龙驹。直指黄河外，长驱碧海隅。感恩须此辈，万一为捐躯。组练回天地，戈鋋白日摇。王师一奋怒，寇贼可潜消。使过传金节，军行奏玉箫。人言汉家将，今是霍嫖姚。
观兵二首·其一
作者：何景明
朝代：明

将帅俱分阃，朝廷再剖符。选徒皆虎士，战马尽龙驹。直指黄河外，长驱碧海隅。感恩须此辈，万一为捐躯。
观兵二首·其二
作者：何景明
朝代：明

组练回天地，戈鋋白日摇。王师一奋怒，寇贼可潜消。使过传金节，军行奏玉箫。人言汉家将，今是霍嫖姚。
观吴进士舞剑歌
作者：何景明
朝代：明

我来江夏吴郎宅，夜观吴郎舞剑起。古匣尘埃铁生绣，玉珥金环为予理。灯前照耀只宝刀，蛟龙盘拿雷怒号。仰瞻南斗有紫气，却顾东海无波涛。吴郎别我适南国，万里开樽动颜色。我亦将之五岳游，须尔仗剑芟虺域。不然持此击名王，况今关塞风尘黄。酒酣自觉神益扬，左挥右霍秋月光。吴郎蛇矛更精突，墙头角弓力十斛。平生豪侠真可怜，耳熟白眼看青天。嗟哉此宅不足展君舞，室卑地窄难回旋。
观打鱼用东坡韵
作者：何景明
朝代：明

大鱼跳波如掷块，溪日溶溶照金背。小鱼呴沫沿岸行，潜向沙边翻荇蒂。家僮举网欣得鲜，持向庖丁割为鲙。磁罂始见红尾摇，霜刃旋看锦鳞碎。我虽爱此不忍食，悔不先教放溪濑。自爱含生天地间，宁知失意波涛外。嗟哉小物尚有然，人间得丧谁能会。君不见鲲与鲸，钓者持纶空尔思，倏忽乘云下沧海。
观春雪
作者：何景明
朝代：明

腾空布柔云，荡日溢繁吹。素雪千里来，飘扬九衢内。积阴改玄节，新阳献青岁。永辞寒卉寂，甘并春华媚。缤纷散广陌，皛耀敞尘界。既随游霰集，复与流飙会。临牖玩靡足，陟槛望逾迈。参差百甍接，崒屼层台对。佳人御棂轩，上客倚飞盖。旖旎结华缨，离纵飘素带。郢中有希倡，阳阿岂恒态。君胡慕高卧，沉冥独无类。
观涨
作者：何景明
朝代：明

五月十日雨如射，西山诸溪水皆下。大陆朝迷牛马群，疾雷夜破蛟龙罅。洪涛冥冥夕风急，白浪闪闪山水亚。浮波喷沫来崔巍，巨丘欲没高岸颓。咫尺莫辨天宇阔，仓卒但忧坤轴摧。固知一苇不可济，虽有万弩何由回。农家夜起筑堤障，妇女走观色沮丧。恶少迎人争渡喧，父老携幼登城望。门前秪讶海劫翻，井中暗觉潮声上。忆昨曾为万里行，洞庭滟滪何渺冥。鲸吞鳌横那可测，盘涡骇浪谁能平。只今忧寐时作恶，闻此终夜令心惊。旋看雨霁劫亦止，沙嘴忽落千尺水。杂花濛濛夏壖静，细草青青夕洲靡。行人褰裳掇菱荇，稚子垂竿取鲂鲤。眼前喜愕俱已忘，就中消息谁为此。
观石鼓歌
作者：何景明
朝代：明

我来太学谒孔庙，下观戟门石鼓陈。之罘诅楚几埋没，此石照耀垂千春。苔昏藓涩读难下，虫彫鸟剥细不分。古画诘曲蛟龙隐，石气惨淡烟雾氛。周王功勋史籀笔，数石散落岐阳滨。中兴气象岂复睹，大篆意格谁曾闻。先秦文字稍近古，两汉摹拓多失真。六朝以来尚靡丽，钟王往往称通神。唐韩宋轼递歌叹，长篇险韵何悲辛。大观之间入汴国，君王好艺崇斯文。高驼巨舰远载玫，金填玉嵌传相珍。靖康乘舆忽播荡，保和玩物随烟尘。神驱鬼守散复聚，至宝岂得空沉沦。文皇北来定燕鼎，不置太庙留成均。博士无烦上书请，诸生颇得亲讲询。虚廊画壁安置稳，大厦长檐覆盖新。不随钟鼎怨磨灭，已与琬琰争嶙峋。平生博览爱古迹，世上墨本徒纷纭。此虽残缺岁已久，尚觉只字轻千缗。璧池日月动华衮，奎阁星斗罗贞珉。呜呼孔庙在万世，此石与庙长无湮。
观竹
作者：何景明
朝代：明

相国西垣第，新看种竹成。叶香鸣凤宿，根古蛰龙生。雨洗琅玕色，风传竽籁声。山林轻肉食，心迹喜双清。
观荷
作者：何景明
朝代：明

入院高荷密，留尊菡萏迟。绛房扶水萼，翠盖倚风枝。槛坐明星夕，窗过骤雨时。流萤点点度，故傍绿阴池。
许下
作者：何景明
朝代：明

伊昔炎汉季，西京方遘患。宫室烧燔尽，乘舆播草间。劫迁留兹域，荆棘满颓垣。横流一以滥，大厦宁复元。豺虎互驰噬，鸱鸮厉飞翻。日月屡薄食，风云变无端。嗟哉众君子，杖策起周旋。荀公诚伟士，弘思济其艰。陈琳自南至，王粲亦西还。从戎藉雄辩，腾步有荣观。良蹇岂同御，凤鹜不共餐。功名安足为，明义乃高贤。
访坚山寺僧不遇
作者：何景明
朝代：明

峭壁何年寺，重来雪路迷。烟霞开宝地，霄汉接丹梯。逼面千峰起，回头万壑低。无人独归去，惆怅白云西。
访子容自荆州使回二首
作者：何景明
朝代：明

使节荆门返，文章楚郡传。綵云神女赋，班竹帝妃篇。吊古南游日，忧时北上年。停杯问世事，转眼几回迁。下马逢今雨，东堂觅旧醅。入秋翻暑湿，过午复云雷。花已经年放，人今万里回。世情吾懒道，但饮莫停杯。
访子容自荆州使回二首·其一
作者：何景明
朝代：明

使节荆门返，文章楚郡传。綵云神女赋，班竹帝妃篇。吊古南游日，忧时北上年。停杯问世事，转眼几回迁。
访子容自荆州使回二首·其二
作者：何景明
朝代：明

下马逢今雨，东堂觅旧醅。入秋翻暑湿，过午复云雷。花已经年放，人今万里回。世情吾懒道，但饮莫停杯。
访客鉴公房
作者：何景明
朝代：明

病客依栖地，石房钟磬深。清斋忘肉食，独宿见禅心。閤日斜寒昼，窗云下夕阴。吾居亦邻并，日为过西林。
访贾西谷
作者：何景明
朝代：明

儒宫入古桧，泮水静尘埃。偶到闲官舍，能孤远客杯。开门黄叶落，展席清风来。更喜庭前菊，寒花日暮开。
诗上郭价夫内翰兄聊写陨珠之痛兼致梦兰之望云
作者：何景明
朝代：明

四十生儿身未老，万行哭子泪难收。乍看入掌明珠动，不见凌云王树留。门下公侯应有种，堂中宾客尚回头。蕙兰若报三春梦，消息先宽二老忧。
说经台
作者：何景明
朝代：明

西海何年去，南山万古存。风云留福地，星斗上天门。有欲谁观妙，无为自觉尊。青牛不复返，空诵五千言。
诸将
作者：何景明
朝代：明

万方皆寇盗，诸将半公休。未息苍生困，犹烦玉食忧。珥貂前日赐，汗马几时收。莫倚兵车力，安危在运筹。
诸将入朝歌十二首
作者：何景明
朝代：明

北扫燕齐南楚吴，风吹杀气散舆图。蓬莱山下朝诸将，天子戎衣受虏俘。大将龙旗朝帝京，至尊亲遣贵臣迎。侍中独领嫖姚部，战马皆归龙虎营。群公陪宴柏梁台，殿上传呼万寿杯。元戎节钺来江上，使者楼船泛海回。河济江淮血不流，中原万马一时收。黄金未散成功士，白纛先枭败将头。河北诸军尽有名，云中骁骑本轻生。金装白马翩翩出，不见长安子弟兵。玉佩金貂列上勋，槌牛杀马犒三军。万里旌旗天上度，满城金鼓日边闻。天下山河首洛中，汉家州县满山东。将军不尽麒麟像，士卒休论汗马功。龙虎金陵拥帝居，吴关水府控淮徐。楼船一鼓风波力，沧海鲸鲵作釜鱼。阙下千官侍凤楼，苑中天子建龙斿。豹房虎圈先班赏，武帐前边赐姓侯。战士归来皆武冠，紫缨骝马跨金鞍。可怜万国城头月，照见沙场白骨寒。少年生长在边城，介冑南征虮虱生。马上朝来横吹曲，梅花一半是吴声。杲杲扶桑朝日升，东瞻碣石海波澄。正德七年诛叛贼，大明八叶睹中兴。
诸将入朝歌十二首·其一
作者：何景明
朝代：明

北扫燕齐南楚吴，风吹杀气散舆图。蓬莱山下朝诸将，天子戎衣受虏俘。
诸将入朝歌十二首·其七
作者：何景明
朝代：明

天下山河首洛中，汉家州县满山东。将军不尽麒麟像，士卒休论汗马功。
诸将入朝歌十二首·其三
作者：何景明
朝代：明
体裁：七言绝句

群公陪宴柏梁台，殿上传呼万寿杯。元戎节钺来江上，使者楼舡泛海回。
诸将入朝歌十二首·其三
作者：何景明
朝代：明

群公陪宴柏梁台，殿上传呼万寿杯。元戎节钺来江上，使者楼船泛海回。
诸将入朝歌十二首·其九
作者：何景明
朝代：明

阙下千官侍凤楼，苑中天子建龙斿。豹房虎圈先班赏，武帐前边赐姓侯。
诸将入朝歌十二首·其二
作者：何景明
朝代：明

大将龙旗朝帝京，至尊亲遣贵臣迎。侍中独领嫖姚部，战马皆归龙虎营。
诸将入朝歌十二首·其五
作者：何景明
朝代：明

河北诸军尽有名，云中骁骑本轻生。金装白马翩翩出，不见长安子弟兵。
诸将入朝歌十二首·其八
作者：何景明
朝代：明
体裁：七言绝句

龙虎金陵拥帝居，吴关水府控淮徐。楼舡一鼓风波力，沧海鲸鲵作釜鱼。
诸将入朝歌十二首·其八
作者：何景明
朝代：明

龙虎金陵拥帝居，吴关水府控淮徐。楼船一鼓风波力，沧海鲸鲵作釜鱼。
诸将入朝歌十二首·其六
作者：何景明
朝代：明

玉佩金貂列上勋，槌牛杀马犒三军。万里旌旗天上度，满城金鼓日边闻。
诸将入朝歌十二首·其十
作者：何景明
朝代：明

战士归来皆武冠，紫缨骝马跨金鞍。可怜万国城头月，照见沙场白骨寒。
诸将入朝歌十二首·其十一
作者：何景明
朝代：明

少年生长在边城，介冑南征虮虱生。马上朝来横吹曲，梅花一半是吴声。
诸将入朝歌十二首·其十二
作者：何景明
朝代：明

杲杲扶桑朝日升，东瞻碣石海波澄。正德七年诛叛贼，大明八叶睹中兴。
诸将入朝歌十二首·其四
作者：何景明
朝代：明

河济江淮血不流，中原万马一时收。黄金未散成功士，白纛先枭败将头。
诸将入朝（四首）
作者：何景明
朝代：明

大将龙旗朝帝京，至尊亲遣近臣迎。侍中独领嫖姚部，战马皆归龙虎营。
读李子艮岳诗有感
作者：何景明
朝代：明

北朝宫阙已陵夷，南渡衣冠更乱离。误国始知金匮册，蒙尘空叹翠华旗。龙争虎斗中原破，海倒江翻万古悲。犹是曹时歌舞地，风尘今日泪还垂。
谒李文达公祠堂
作者：何景明
朝代：明

故相勋名未渺茫，先朝赐第转辉光。青松雷雨馀枝干，古屋尘埃自栋梁。鱼水已无千载遇，斗山安有一时忘。云孙更是通家谊，常拜冠裳到此堂。
谢崔太史惠菊
作者：何景明
朝代：明

遗我高庭菊，怀君秋树林。香添竹叶盏，色助草堂吟。翠盖翻风槛，霜天倚玉簪。晚芳如不歇，可比岁寒心。
谢泰公馈杏
作者：何景明
朝代：明

馈我高林杏，开函烂如火。安得秪树园，从公问真果。
谷日
作者：何景明
朝代：明

翠壑烟开风满林，岸云沙雪暝阴阴。城边瓜地谋生计，溪上青山独往心。野客开樽闲共语，田夫负耒亦相寻。茅堂春事年年异，不废莺花此日吟。
谷进士宴归图歌
作者：何景明
朝代：明

五城十楼春窈窕，九衢夜半人行少。月高醉客金鞭垂，花簇银鞍弄騕袅。我皇九载罗豪英，坐收四百皆才名。四百人中见谷生，绿袍白面谁不惊。谷生自昔中州士，布衣三来谒天子。十年读书梁王台，一日走马长安市。长安钟鼓声入云，相逢却避新郎君。赤鲲在天振羽翼，神骏得路超凡群。呜呼此图人共羡，已识君身不贫贱。万言莫忘北阙书，千载常记南宫宴，呜呼此图人共羡。
贤隐寺别刘朝信
作者：何景明
朝代：明

腊近孤城送客难，一尊萧寺共悲欢。山空木叶鸣风急，水曲松林背日寒。岐路人间妨跃马，十年天上忆鸣鸾。知君此去长安近，拟向云霄直北看。
贤隐寺次刘朝信
作者：何景明
朝代：明

翠壁青莲界，苍苔白石关。春来初出郭，日暮更登山。岁月频经眼，烟霞可驻颜。化城依宿处，自觉此身閒。
贺汝济生子
作者：何景明
朝代：明

夜夜生兰梦，年年种玉心。充闾看气色，入户试啼音。明月含珠浦，高枝发桂林。北堂书报日，何啻万黄金。
贾西谷邀饮山寺朝信不至诗以促之
作者：何景明
朝代：明

广文邀客寺亭幽，此是春山第二游。立马望君君不到，不知城市为谁留。
贾长教舍白菊
作者：何景明
朝代：明

君家白玉朵，不数黄金花。淡淡含秋色，亭亭傲岁华。闲云依槛静，明月傍坛斜。偶坐题诗去，寒香为尔誇。
赠严生
作者：何景明
朝代：明

严生开卦南门市，一日声名动此邦。共喜君平今有后，谁传郭璞世无双。白云昼覆焚香室，清月宵临读易窗。不把升沉更问汝，行藏吾已傍沧江。
赠刘东之宪副
作者：何景明
朝代：明

浮生能几见，孰谓别离轻。远道惟长剑，寒宵共短檠。旌旗临汉水，雨雪度秦城。乡井衣冠少，分携益怆情。
赠刘大参
作者：何景明
朝代：明

自识文翁化，佳声满大藩。野人看露冕，稚子望行轩。草色青春细，棠阴白昼繁。东风应有意，先到宛陵原。
赠刘生
作者：何景明
朝代：明

刘生何激昂，下笔已成章。谁敢轻年少，吾尤重老苍。王扬操翰墨，游夏早升堂。汗血真龙种，奇毛本凤凰。炎天留玉树，花夕映冠裳。霄路云鸿羽，他时看尔翔。
赠别孟望之四首
作者：何景明
朝代：明

束发事交结，白首以为期。以兹女萝质，托彼青松枝。重聚故乡园，殷勤慰我私。忽复远行迈，况值秋风时。我有一樽酒，送君浉水涯。酒酣思无极，临岐理桐丝。谁知清商苦，一弹一生悲。迢迢望夏日，肃肃戒仆夫。金飙吹明星，行李已届途。亲戚各相送，万里在斯须。喈喈中林鸟，日出相鸣呼。人生各有役，安能长相娱。仲秋物色惨，游子生离颜。朝辞义阳陌，夕宿武胜关。遥望武昌路，汉水何潺湲。愿为比翼鸟，逸翮杳难攀。愿言终令德，努力济时艰。同心苟不亏，岂在离并间。公子事远游，离别无复云。丈夫万里志，焉能恋故群。我有千金剑，经天决浮云。龙光久未试，姑以持赠君。愿言终永佩，勿令埋尘氛。
赠别孟望之四首·其一
作者：何景明
朝代：明

束发事交结，白首以为期。以兹女萝质，托彼青松枝。重聚故乡园，殷勤慰我私。忽复远行迈，况值秋风时。我有一樽酒，送君浉水涯。酒酣思无极，临岐理桐丝。谁知清商苦，一弹一生悲。
赠别孟望之四首·其三
作者：何景明
朝代：明

仲秋物色惨，游子生离颜。朝辞义阳陌，夕宿武胜关。遥望武昌路，汉水何潺湲。愿为比翼鸟，逸翮杳难攀。愿言终令德，努力济时艰。同心苟不亏，岂在离并间。
赠别孟望之四首·其二
作者：何景明
朝代：明

迢迢望夏日，肃肃戒仆夫。金飙吹明星，行李已届途。亲戚各相送，万里在斯须。喈喈中林鸟，日出相鸣呼。人生各有役，安能长相娱。
赠别孟望之四首·其四
作者：何景明
朝代：明

公子事远游，离别无复云。丈夫万里志，焉能恋故群。我有千金剑，经天决浮云。龙光久未试，姑以持赠君。愿言终永佩，勿令埋尘氛。
赠吕子迁左给事中
作者：何景明
朝代：明

月明鳷鹊观，日丽凤凰城。自昔飞腾入，今看草奏行。衔沙填海志，鍊石补天情。无限乾坤事，非因万古名。
赠吕道夫转右给事
作者：何景明
朝代：明

右掖言司旧，重题御陛名。碧霄通汉苑，丹地接秋城。报主褰龙衮，惊人想凤鸣。怀中一谏草，何日为苍生。
赠君采
作者：何景明
朝代：明

萧散综琴书，疲疾谢回乱。清云汎阑暑，白水激文澜。于心怀我友，翩翩振词翰。比室谐言晤，抚景悦流玩。孔公赞龙蠖，庄生明吹万。理感由神诣，情赏非虚叹。鄙哉辨雌霓，安知睹河汉。愿投忘形契，去适无穷岸。
赠君采效何逊作四首
作者：何景明
朝代：明

霜空雁绝响，风庭叶罢飞。念尔别离日，凄然芳岁微。城隅明星晰，晓闼残月辉。不见携手好，宵行谁与归。平生寡所谐，与子中邂逅。宴语殊未厌，弦柱促离奏。目断川上云，念攒天边岫。河山邈以绵，伫立阻欢觏。居人日缚束，行人逝飘飖。山栖怜雾夕，水泛悦霞朝。违俗势靡合，遗名迹自超。愧随衣冠侣，振佩青云霄。岁晏客来归，车马一何乱。新妆下机笑，白发倚门看。未俟春林敷，且玩冬花灿。闲居有徽音，倘付云中翰。
赠君采效何逊作四首·其一
作者：何景明
朝代：明

霜空雁绝响，风庭叶罢飞。念尔别离日，凄然芳岁微。城隅明星晰，晓闼残月辉。不见携手好，宵行谁与归。
赠君采效何逊作四首·其三
作者：何景明
朝代：明

居人日缚束，行人逝飘飖。山栖怜雾夕，水泛悦霞朝。违俗势靡合，遗名迹自超。愧随衣冠侣，振佩青云霄。
赠君采效何逊作四首·其二
作者：何景明
朝代：明

平生寡所谐，与子中邂逅。宴语殊未厌，弦柱促离奏。目断川上云，念攒天边岫。河山邈以绵，伫立阻欢觏。
赠君采效何逊作四首·其四
作者：何景明
朝代：明

岁晏客来归，车马一何乱。新妆下机笑，白发倚门看。未俟春林敷，且玩冬花灿。闲居有徽音，倘付云中翰。
赠商三
作者：何景明
朝代：明

去冬雪雨留蓟门，开筵谑浪倒金樽。今春灯火到长安，过门不肯回银鞍。燕山花隔平山柳，马上东风几回首。
赠子言
作者：何景明
朝代：明

张生神骏骨，一蹶在衢路。虽有万里才，未蒙千金顾。腰佩白玉环，手掷金声赋。堂堂烈士身，勿为名所误。
赠张合之秀才二首
作者：何景明
朝代：明

张子元奇士，携书过我林。激昂高论气，落魄远游心。一饭山家晚，孤灯夜雨深。城边有岐路，送尔独长吟。匹马何时出，还家此日心。卞生怀楚璧，郭隗待燕金。雄剑青云志，哀弦白雪吟。功名少年在，不必泪沾襟。
赠张合之秀才二首·其一
作者：何景明
朝代：明

张子元奇士，携书过我林。激昂高论气，落魄远游心。一饭山家晚，孤灯夜雨深。城边有岐路，送尔独长吟。
赠张合之秀才二首·其二
作者：何景明
朝代：明

匹马何时出，还家此日心。卞生怀楚璧，郭隗待燕金。雄剑青云志，哀弦白雪吟。功名少年在，不必泪沾襟。
赠张时济陈伯行胡承之周少安三月三日出城游宴
作者：何景明
朝代：明

芳筵开上日，才子出京华。暂别含香署，俱停访石槎。秦川平对酒，汉苑曲穿花。应共题春草，相过谢客家。
赠时亮
作者：何景明
朝代：明

戴子有仙癖，时荷金门遇。辟谷游人间，嗜酒尚玄素。白日指五岳，笑我不能去。尔未生羽翼，何时向烟雾。
赠时亮
作者：何景明
朝代：明

象郡开梅岭，罗池傍柳州。山川盘秀地，文物迥风流。丹就还珠洞，书藏驾鹤楼。风尘望尔去，霄汉独相求。
赠望之五首
作者：何景明
朝代：明

遥遥京洛客，承命发华辀。朝辞冀州野，夕泛黄河流。双旟翔汝侧，驷马登故丘。故丘郁以长，冈陇茂松楸。车徒耀城郭，亲戚迎道周。丈夫事四方，州闾宁久留。王程在须臾，顾念但怀愁。前有盈觞酒，为我且绸缪。清晨送远人，弭驾北城隈。北城一何脩，前临古时台。俛仰故乡域，一如平生怀。季冬严风发，积雪皑皑皑。念子徂远路，郁结不能开。中林寒卉寂，树木何摧颓。安得春华敷，采掇以相贻。驱车策良驷，北上遵太行。升高睇崇京，宫观郁相望。前瞻碣石湍，俯见东海疆。壮观局宇内，高志何激昂。孤鸿暮南翥，奋翅起随阳。黄鹄游四海，湖为悲故乡。何能有羽翼，从子俱翱翱。昔子当北徂，值予复南旋。相违踰几时，世事倏推迁。访旧半存亡，谁能不摧颜。浮云岁暮征，馀曜御西山。居人念川涂，行子恋乡关。平生双龙剑，乖别何时还。志士重明德，穷达奚足叹。愿君勖令名，相期在盛年。人生寓大块，聚散如飙尘。昔为同裯好，今为异乡人。孤兽鸣索偶，翔鸟求其群。恋故各有慕，何况脊肉亲。子当被华绂，结束事明君。我当守蓬室，聊甘贱与贫。去住各努力，良觌会有因。
赠望之五首·其一
作者：何景明
朝代：明

遥遥京洛客，承命发华辀。朝辞冀州野，夕泛黄河流。双旟翔汝侧，驷马登故丘。故丘郁以长，冈陇茂松楸。车徒耀城郭，亲戚迎道周。丈夫事四方，州闾宁久留。王程在须臾，顾念但怀愁。前有盈觞酒，为我且绸缪。
赠望之五首·其三
作者：何景明
朝代：明

驱车策良驷，北上遵太行。升高睇崇京，宫观郁相望。前瞻碣石湍，俯见东海疆。壮观局宇内，高志何激昂。孤鸿暮南翥，奋翅起随阳。黄鹄游四海，湖为悲故乡。何能有羽翼，从子俱翱翱。
赠望之五首·其二
作者：何景明
朝代：明

清晨送远人，弭驾北城隈。北城一何脩，前临古时台。俛仰故乡域，一如平生怀。季冬严风发，积雪皑皑皑。念子徂远路，郁结不能开。中林寒卉寂，树木何摧颓。安得春华敷，采掇以相贻。
赠望之五首·其五
作者：何景明
朝代：明

人生寓大块，聚散如飙尘。昔为同裯好，今为异乡人。孤兽鸣索偶，翔鸟求其群。恋故各有慕，何况脊肉亲。子当被华绂，结束事明君。我当守蓬室，聊甘贱与贫。去住各努力，良觌会有因。
赠望之五首·其四
作者：何景明
朝代：明

昔子当北徂，值予复南旋。相违踰几时，世事倏推迁。访旧半存亡，谁能不摧颜。浮云岁暮征，馀曜御西山。居人念川涂，行子恋乡关。平生双龙剑，乖别何时还。志士重明德，穷达奚足叹。愿君勖令名，相期在盛年。
赠望之四首
作者：何景明
朝代：明

袅袅孤生杨，迢迢河水汭。平生骨肉亲，婉㜻相谐悦。思心起欢燕，何况当乖别。浮萍寄清流，聚散有欢惙。与子同枝叶，胡为忍离阔。愧匪根与株，莫能相固结。德人重行义，志士轻诀绝。慎子万里躯，慰我长饥渴。良时不克俱，悠悠子行迈。行迈之何方，乃在万里外。汎舟涉江湘，道远阻湍濑。我心思桂林，倚立增叹嘅。河清岂无期，奈此日月逝。所愿芳未歇，及兹采荃蕙。瓜生施于葛，枝蔓自缠纠。念我同胞人，是子结发友。少小钟慈育，各言常相守。出门有羽翼，忽尔离隔久。戚戚去兄弟，思我父与母。种瓜莫种棘，种棘恐伤手。恩爱苟不亏，离隔复何有。绝裾不为忍，叱驭宁顾危。念子奉明君，结义良在兹。虽怀垂堂戒，委质我所知。白日岂不察，浮云蔽于斯。孤葵慕太阳，倾心量不移。勿谓长弃捐，终当有返期。
赠望之四首·其一
作者：何景明
朝代：明

袅袅孤生杨，迢迢河水汭。平生骨肉亲，婉㜻相谐悦。思心起欢燕，何况当乖别。浮萍寄清流，聚散有欢惙。与子同枝叶，胡为忍离阔。愧匪根与株，莫能相固结。德人重行义，志士轻诀绝。慎子万里躯，慰我长饥渴。
赠望之四首·其三
作者：何景明
朝代：明

瓜生施于葛，枝蔓自缠纠。念我同胞人，是子结发友。少小钟慈育，各言常相守。出门有羽翼，忽尔离隔久。戚戚去兄弟，思我父与母。种瓜莫种棘，种棘恐伤手。恩爱苟不亏，离隔复何有。
赠望之四首·其二
作者：何景明
朝代：明

良时不克俱，悠悠子行迈。行迈之何方，乃在万里外。汎舟涉江湘，道远阻湍濑。我心思桂林，倚立增叹嘅。河清岂无期，奈此日月逝。所愿芳未歇，及兹采荃蕙。
赠望之四首·其四
作者：何景明
朝代：明

绝裾不为忍，叱驭宁顾危。念子奉明君，结义良在兹。虽怀垂堂戒，委质我所知。白日岂不察，浮云蔽于斯。孤葵慕太阳，倾心量不移。勿谓长弃捐，终当有返期。
赠权僧过昌化寺见访次韵
作者：何景明
朝代：明

问尔湖边寺，微钟翠巘西。千岩一径转，落日乱藤迷。数见谈天竺，相从过虎溪。山中送客罢，独礼白云低。
赠李献吉三首
作者：何景明
朝代：明

西方有佳士，于世寡所谐。横风整脩翰，倏忽超九逵。天门限重关，屡扣阍者辞。济济列仙子，冠裳竞追随。青云蔽阊阖，仰视何逶迤。皎日匿西陆，驰光难遽回。世无鲁阳子，坐惜朱颜衰。东风吹我衣，白日何杲杲。整驾出郭门，脩涂浩横潦。登山采幽兰，日暮不盈抱。采之欲何为，遗我平生好。岂无艳阳花，言子好香草。丈夫有本性，安得不自保。寸心苟弗移，可以鉴穹昊。烈女守闺室，忧日怀寸阴。横琴写妙曲，繁商激阳林。悠悠行路子，谁为识其音。人生处世间，贵在相知心。所以采薇士，甘饿西山岑。
赠李献吉三首·其一
作者：何景明
朝代：明

西方有佳士，于世寡所谐。横风整脩翰，倏忽超九逵。天门限重关，屡扣阍者辞。济济列仙子，冠裳竞追随。青云蔽阊阖，仰视何逶迤。皎日匿西陆，驰光难遽回。世无鲁阳子，坐惜朱颜衰。
赠李献吉三首·其三
作者：何景明
朝代：明

烈女守闺室，忧日怀寸阴。横琴写妙曲，繁商激阳林。悠悠行路子，谁为识其音。人生处世间，贵在相知心。所以采薇士，甘饿西山岑。
赠李献吉三首·其二
作者：何景明
朝代：明

东风吹我衣，白日何杲杲。整驾出郭门，脩涂浩横潦。登山采幽兰，日暮不盈抱。采之欲何为，遗我平生好。岂无艳阳花，言子好香草。丈夫有本性，安得不自保。寸心苟弗移，可以鉴穹昊。
赠杨静之归真阳
作者：何景明
朝代：明

人物遥从泮水看，眼中乡里旧衣冠。江鸿终拟登逵路，海鹄还应爱羽翰。九日黄花聊对酒，千山红树正凭栏。真阳城外秋仍好，怅望西风白露繁。
赠梁宗烈二首
作者：何景明
朝代：明

珊瑚产南海，翡翠生炎洲。丰林多异干，石璞皆良璆。瑰材植遐域，万宝聚岩幽。岂无千金贾，亦有万斛舟。此物匪为易，惜哉不见收。玉英匿龙渊，黄金沈浊流。辉瑩久已閟，未蒙知己求。徒归丘者愆，用负和氏羞。谨子握中璧，时哉母闇投。飘风顷刻至，征云万里游。与子非风云，欲遘良无由。川涂限山海，音问邈中州。升高望广域，极眺沧溟流。浮烟隐榛树，白日蔽岑丘。飞鸿不我顾，逝鹄不我留。宁无轻舟志，浩渺安可求。桂树茂炎隩，芝草翻灵洲。独处慕朋侣，攀赠谁为酬。倘荷衷眷言，慰此平生忧。
赠梁宗烈二首·其一
作者：何景明
朝代：明

珊瑚产南海，翡翠生炎洲。丰林多异干，石璞皆良璆。瑰材植遐域，万宝聚岩幽。岂无千金贾，亦有万斛舟。此物匪为易，惜哉不见收。玉英匿龙渊，黄金沈浊流。辉瑩久已閟，未蒙知己求。徒归丘者愆，用负和氏羞。谨子握中璧，时哉母闇投。
赠梁宗烈二首·其一
作者：何景明
朝代：明
体裁：古风

珊瑚产南海，翡翠生炎洲。丰林多异干，石璞皆良璆。瑰材植遐域，万宝聚岩幽。岂无千金贾，亦有万斛舟。此物匪为易，惜哉不见收。玉英匿龙渊，黄金沈浊流。辉莹久已閟，未蒙知己求。徒归丘者愆，用负和氏羞。谨子握中璧，时哉母闇投。
赠梁宗烈二首·其二
作者：何景明
朝代：明

飘风顷刻至，征云万里游。与子非风云，欲遘良无由。川涂限山海，音问邈中州。升高望广域，极眺沧溟流。浮烟隐榛树，白日蔽岑丘。飞鸿不我顾，逝鹄不我留。宁无轻舟志，浩渺安可求。桂树茂炎隩，芝草翻灵洲。独处慕朋侣，攀赠谁为酬。倘荷衷眷言，慰此平生忧。
赠樊生鹏
作者：何景明
朝代：明

羡汝非几鸟，群飞志岂安。即看成羽翼，何日起扶抟。丹徼通南极，沧溟近北寒。天风吹送尔，九万赤何难。
赠王举人
作者：何景明
朝代：明

王子万人英，诗名少日成。骊珠眠自抱，天马傍谁行。旅食青枫改，秋吟素发生。过逢见汝意，潦倒愧吾情。
赠王子
作者：何景明
朝代：明

王子万夫特，英风千仞馀。未投湘水赋，曾上汉庭书。日月方前席，江湖漫卜居。城南相觅处，花暮独回车。
赠王文熙四首
作者：何景明
朝代：明

空堂夕灯明，离思漫浩浩。冷冷朱丝弦，听我别鹤操。出门难久留，各言慎所好。江湖迥且深，鸿雁几时到。行子夜中起，月没星尚烂。天明出城去，暮薄长河岸。草际人独归，烟中鸟初散。解缆忽以遥，川光夕凌乱。光风转柳枝，宛宛路之傍。濛濛苑中花，朝日耀其英。停车欲有赠，攀条折春芳。春芳亦消歇，但使故意长。息马中林树，烟霭何氛氲。迟迟仲春日，丛薄华且芬。上有单飞翼，哀鸣振层云。冉冉征途客，踟蹰不忍闻。嗟哉彼何物，日夜求其群。
赠王文熙四首·其一
作者：何景明
朝代：明

空堂夕灯明，离思漫浩浩。冷冷朱丝弦，听我别鹤操。出门难久留，各言慎所好。江湖迥且深，鸿雁几时到。
赠王文熙四首·其三
作者：何景明
朝代：明

光风转柳枝，宛宛路之傍。濛濛苑中花，朝日耀其英。停车欲有赠，攀条折春芳。春芳亦消歇，但使故意长。
赠王文熙四首·其二
作者：何景明
朝代：明

行子夜中起，月没星尚烂。天明出城去，暮薄长河岸。草际人独归，烟中鸟初散。解缆忽以遥，川光夕凌乱。
赠王文熙四首·其四
作者：何景明
朝代：明

息马中林树，烟霭何氛氲。迟迟仲春日，丛薄华且芬。上有单飞翼，哀鸣振层云。冉冉征途客，踟蹰不忍闻。嗟哉彼何物，日夜求其群。
赠玺师
作者：何景明
朝代：明

羡尔离群友，明心到洒然。乾坤卓锡外，日月转轮前。觉路开无极，迷川度有缘。黄金留净界，万世此灯传。
赠田子三首
作者：何景明
朝代：明

蓬途眷行旅，绸缪永兹夕。之子溯大江，方舟自此适。蔼蔼皇邑游，鸣鏕并京陌。同袍四五人，君为远行客。婉㜻一室内，安知形影隔。人生重贞固，岂必金与石。念彼胶漆友，喟然怠今昔。苍苍季冬夕，积雪委中衢。三星出东户，纤月扬西隅。主人乐行觞，众宾且停车。何况平生友，夙昔共欢娱。惨恻高堂上，为子重踟蹰。山川缅以邈，岐路在须臾。出门慎自爱，慰我恒相于。凤鷟去南国，徘徊翔紫庭。毛羽纷葳蕤，霜雪日以零。一鸣已旷世，奋翅排清冥。崔巍南山下，脩竹何亭亭。文采忽遐远，伫立望尔形。依依北堂隅，俦侣念伶俜。相聚不须臾，一散如晨星。我欲从尔去，但愧无脩翎。
赠田子三首·其一
作者：何景明
朝代：明

蓬途眷行旅，绸缪永兹夕。之子溯大江，方舟自此适。蔼蔼皇邑游，鸣鏕并京陌。同袍四五人，君为远行客。婉㜻一室内，安知形影隔。人生重贞固，岂必金与石。念彼胶漆友，喟然怠今昔。
赠田子三首·其三
作者：何景明
朝代：明

凤鷟去南国，徘徊翔紫庭。毛羽纷葳蕤，霜雪日以零。一鸣已旷世，奋翅排清冥。崔巍南山下，脩竹何亭亭。文采忽遐远，伫立望尔形。依依北堂隅，俦侣念伶俜。相聚不须臾，一散如晨星。我欲从尔去，但愧无脩翎。
赠田子三首·其二
作者：何景明
朝代：明

苍苍季冬夕，积雪委中衢。三星出东户，纤月扬西隅。主人乐行觞，众宾且停车。何况平生友，夙昔共欢娱。惨恻高堂上，为子重踟蹰。山川缅以邈，岐路在须臾。出门慎自爱，慰我恒相于。
赠祖邦
作者：何景明
朝代：明

白下通缄少，燕都见面迟。客心悲岁晚，归路及春时。姓入山公启，人传水部诗。同年吾不及，相望赴前期。
赠管汝济
作者：何景明
朝代：明

冠裳同海内，杯酒对寒宵。旧识三秦客，今看万仞标。芙蓉生露掌，騕袅在烟霄。愿听云门奏，春风入凤箫。
赠良伯
作者：何景明
朝代：明

帝座神仙侣，天河乌鹊桥。常时异栖息，今日共云霄。念子飞腾入，相看衢路遥。人犹惜腰袅，吾已叹鹪鹩。苑旭高云阁，宫花并玉镳。明光羡起草，努力在清朝。
赠范君
作者：何景明
朝代：明

桂阳之山石巃嵷，四时云气流杉松。江开秀色蟠三楚，天削芙蓉罗七峰。翩翩烟雾下凤鷟，往往霹雳随蛟龙。钟奇产异理亦有，黄金丹沙间琼玖。何况人杰非地灵，硕士名儒映先后。君山燕泉各一时，晚逢范君亦其偶。范君古貌更好古，问之君山乃其祖。学海遥闻前辈风，辞场独觉良工苦。君为进士宰江县，颇厌簿书耽笔砚。神龙未应困泥滓，骅骝会自追风霓。君山十年绝相见，见君如见君山面。燕京四月花满甸，邂逅不得同游宴。花间送尔双凫翔，庐山高高横玉梁。云停雁过一回首，月明琴静谁举觞。我自辞家来帝乡，宿宾旧友稀登堂。怅望南邦思桂阳，怠今道故增悲伤。
赠葛时秀
作者：何景明
朝代：明

磊落元高士，飞腾且壮年。骅骝万里路，鹏鹗九秋天。白璧先淹楚，黄金晚入燕。春花烂熳日，定醉曲江边。
赠董侍御
作者：何景明
朝代：明

何处采芳蘋，维舟湘水滨。草间露彩薄，沙上月华新。杳杳侵滇路，依依向楚人。汀花不寄远，惆怅独逢春。
赠薛君采二首
作者：何景明
朝代：明

五花似玉麒麟骨，八尺如龙騕袅身。千金台上求非易，万马群中认未真。尔梦仙人海上行，蓬莱清浅不胜情。金门再见东方朔，笑指蟠桃花更生。
赠薛君采二首·其一
作者：何景明
朝代：明

五花似玉麒麟骨，八尺如龙騕袅身。千金台上求非易，万马群中认未真。
赠薛君采二首·其二
作者：何景明
朝代：明

尔梦仙人海上行，蓬莱清浅不胜情。金门再见东方朔，笑指蟠桃花更生。
赠袁将军惟武
作者：何景明
朝代：明

雄佛光寒射早秋，南征曾共伏波谋。万营貔虎胸中算，八阵龙蛇掌上筹。谁识淮阴堪拜将，独知定远合封侯。汉家武略多名帅，功在云台百世留。
赠贾司教先生
作者：何景明
朝代：明

春风桃李绛帐，朝日苜蓿空盘。王公不志温饱，郑老岂为饥寒。一贱一贵世态，有忧有乐人情。应鳣关西夫子，知鱼濠上先生。
赠贾司教先生·其二
作者：何景明
朝代：明

一贱一贵世态，有忧有乐人情。应鳣关西夫子，知鱼濠上先生。
赠边子
作者：何景明
朝代：明

戎马暗中原，嗟此远行子。遥遥赴城阙，戚戚望桑梓。路阻难可通，河清讵能俟。俯仰君父间，出处良在此。
赠边子四首
作者：何景明
朝代：明

自予辞京邑，念子守南服。岁序阻欢觏，川涂积遐瞩。北骛方自兹，东轘偶相值。联鏕始宋中，解缆及河曲。同车越梁晋，览历多古疆。纡迟卫流汭，转盼淇水阳。感来意不浅，道故言已长。辛勤眷途语，怆恻悲别章。戎马暗中原，嗟此远行子。遥遥赴城阙，戚戚望桑梓。路阻难可通，河清讵能俟。俛仰君父间，出处良在此。欢聚理无恒，悲离情有伤。况兹征途閒，讵能久相将。浮云兴岁暮，素雪翳晨光。挥手自兹别，后期应母忘。
赠边子四首·其一
作者：何景明
朝代：明

自予辞京邑，念子守南服。岁序阻欢觏，川涂积遐瞩。北骛方自兹，东轘偶相值。联鏕始宋中，解缆及河曲。
赠边子四首·其三
作者：何景明
朝代：明

戎马暗中原，嗟此远行子。遥遥赴城阙，戚戚望桑梓。路阻难可通，河清讵能俟。俛仰君父间，出处良在此。
赠边子四首·其二
作者：何景明
朝代：明

同车越梁晋，览历多古疆。纡迟卫流汭，转盼淇水阳。感来意不浅，道故言已长。辛勤眷途语，怆恻悲别章。
赠边子四首·其四
作者：何景明
朝代：明

欢聚理无恒，悲离情有伤。况兹征途閒，讵能久相将。浮云兴岁暮，素雪翳晨光。挥手自兹别，后期应母忘。
赠郑佐
作者：何景明
朝代：明

老郑空同客，长歌北海尊。十年旧宾友，谁到李邕门。天地频回首，江湖一旅魂。关城独归雁，风色傍黄昏。
赠韩亚卿返湖南二首
作者：何景明
朝代：明

斧钺辞燕阙，襜帷驻楚宫。使星天汉上，卿月洞庭中。刘晏经邦计，萧何饷士功。归朝论事业，不愧古人风。送节初临夏，回旌已逼年。驰驱千里使，经济万人传。发变江湖上，身归日月边。淮西困饥馑，侧望达尧天。
赠韩亚卿返湖南二首·其一
作者：何景明
朝代：明

斧钺辞燕阙，襜帷驻楚宫。使星天汉上，卿月洞庭中。刘晏经邦计，萧何饷士功。归朝论事业，不愧古人风。
赠韩亚卿返湖南二首·其二
作者：何景明
朝代：明

送节初临夏，回旌已逼年。驰驱千里使，经济万人传。发变江湖上，身归日月边。淮西困饥馑，侧望达尧天。
赠颍川张子辰秀才
作者：何景明
朝代：明
体裁：七言律诗

闻君已是青云翼，万里飞腾竟若何。纵有当时许由耳，莫教更洗颍川波。麒麟自掣黄金锁，騕袅终鸣白玉珂。知尔匣中双宝剑，尘埃他日为谁磨。
赠颖川张子辰秀才
作者：何景明
朝代：明

闻君已是青云翼，万里飞腾竟若何。纵有当时许由耳，莫教更洗颖川波。麒麟自掣黄金锁，騕袅终鸣白玉珂。知尔匣中双宝剑，尘埃他日为谁磨。
赤壁图
作者：何景明
朝代：明

周郎舳舻大江半，曹氏旌旗眼中暗。当时万马下中原，江水千年馀断岸。黄州逐客玉堂仙，停舟到此悲秋天。龙争虎斗慨往事，酹月酬风怀昔贤。古人今人皆已矣，吁嗟丹青乃谁子，赤壁之山只如此。
赤壁图歌
作者：何景明
朝代：明

老暪横槊江之皋，眼中吴越一秋毫。吴人彀弩来江左，江头鸣笳昼举火。旌旗飘扬北风前，舳舻化作江中烟。英雄一去音尘灭，断水残山吊词客。白雪堂寒草烟暮，黄泥坂下临皋路。酒酣唤客吹玉箫，江风山月不待招。昔时霸业那足数，鹤梦悠悠眇千古。回首东坡百世人，图画苍茫空有神。
赵生书堂竹
作者：何景明
朝代：明

爱尔书堂竹，青青耐久看。到门帷一径，入院迥千竿。两映炉烟细，霜生簟色寒。晚来幽独兴，题句刻琅玕。
赵生书屋
作者：何景明
朝代：明

城中无日不尘埃，骑马寻朋此地来。篱落过人惊鸟雀，庭阶留客扫莓苔。不妨浊酒缪绸醉，况有秋花烂熳开。人世相逢元未易，高城钟漏莫频催。
车遥遥
作者：何景明
朝代：明

马上车遥遥，望望车尘灭。但闻上车语，不得下车别。寒鸡喔喔知夜半，邻翁舂粱妇炊饭。仆夫闻鸡趣车起，欲明未明行十里。火轮飞出扶桑霞，羲和骑龙鞭日车。君看日亦无闲时，我车安得常在家。
车遥遥二首
作者：何景明
朝代：明

马立车遥遥，望望车尘灭。但闻上车语，不得下车别。寒鸡喔喔知夜半，邻翁舂粱妇炊饭。仆夫闻鸡趋车起，欲明未明行十里。火轮飞出扶桑霞，羲和骑龙鞭日车。君看日亦无闲时，我车安得常在家。
车遥遥二首·其一
作者：何景明
朝代：明

马立车遥遥，望望车尘灭。但闻上车语，不得下车别。
车遥遥二首·其二
作者：何景明
朝代：明

寒鸡喔喔知夜半，邻翁舂粱妇炊饭。仆夫闻鸡趋车起，欲明未明行十里。火轮飞出扶桑霞，羲和骑龙鞭日车。君看日亦无闲时，我车安得常在家。
辋川
作者：何景明
朝代：明

飞泉万壑通蓝水，仄径千峰入辋川。野老岂知旌节到，世人空作画图传。鼋鼍岸坼深无地，鸡犬林开忽有天。即此买山堪避俗，桃源何必访神仙。
辕下驹
作者：何景明
朝代：明

辕下驹，鸣声一何悲。岂无万里志，局蹐安能施。诘曲羊肠坂，累累太行谷。车轮不行白日殁，仰思玉山意超忽。君不见八骏日行万里，驰烟掠景谁能拘。吁嗟乎，辕不驹。
辰溪县
作者：何景明
朝代：明

早发辰溪渡，清川喜泛舟。山城欹粉堞，江驿映朱楼。雨骤沙颓岸，天寒冰露洲。蛮音闻渐异，迢递动乡愁。
边太常贡
作者：何景明
朝代：明

世士多戚促，器识寡萧散。太常何瑰玮，坦然破崖岸。祥烟拂瑶坛，瑞日转华观。出入谐鹓鸾，颉颃在霄汉。芳词洒清风，藻思兴文澜。阳春诚独步，清庙独三叹。金奏响不亏，玉树开逾灿。闲居检遗篇，启箧得尔玩。
过万家庄
作者：何景明
朝代：明

野屋水潺湲，缘崖一径攀。回风吹落日，腊雪满寒山。千嶂啼猿里，孤峰骑马还。苍茫云雾合，无路觅禅关。
过书院二首
作者：何景明
朝代：明

书院新开日，文旌暂过时。衣冠成小试，丝竹更相随。冻柳依高堞，霜荷傍曲池。夜来占宝气，应向斗牛知。驻马高城畔，酣歌送落梅。风霜十月尽，杯酒众宾回。柳色含春动，笳声向晚催。故园无限意，行节为迟回。
过书院二首·其一
作者：何景明
朝代：明

书院新开日，文旌暂过时。衣冠成小试，丝竹更相随。冻柳依高堞，霜荷傍曲池。夜来占宝气，应向斗牛知。
过书院二首·其二
作者：何景明
朝代：明

驻马高城畔，酣歌送落梅。风霜十月尽，杯酒众宾回。柳色含春动，笳声向晚催。故园无限意，行节为迟回。
过以道喜其弟以正至限韵得衣字
作者：何景明
朝代：明

美人今夕酒，行子暮春衣。常念贤兄弟，经年望尔归。喜占乌鹊噪，愁忍鹡鸰飞。谑浪相逢地，银缸照益辉。
过先人墓示彭天章二首
作者：何景明
朝代：明

三宿孤坟下，肝场尔独知。不禁桑梓泪，难忘蓼莪诗。逝水有归处，白云无尽期。九原灵爽在，相见是何时。少小承颜日，恩深世所稀。仓皇成永诀，冥漠竟同归。天地空形影，音容有是非。此身如寸草，何以荅春晖。
过先人墓示彭天章二首·其一
作者：何景明
朝代：明

三宿孤坟下，肝场尔独知。不禁桑梓泪，难忘蓼莪诗。逝水有归处，白云无尽期。九原灵爽在，相见是何时。
过先人墓示彭天章二首·其二
作者：何景明
朝代：明

少小承颜日，恩深世所稀。仓皇成永诀，冥漠竟同归。天地空形影，音容有是非。此身如寸草，何以荅春晖。
过先墓
作者：何景明
朝代：明

愁摧断柳柳还稀，泪洒残花花更飞。一寸未忘游子线，万年难觅老莱衣。
过华清宫
作者：何景明
朝代：明

冬驻华清殿，千秋忆翠华。青山无帝宅，荒草半人家。雪下汤泉树，春回绣岭花。长安望不远，谁见五陵霞。
过吕仲木宅同吕道夫马君卿
作者：何景明
朝代：明

夏访吕子居，乃在北城阴。门临古墙渠，上有高树林。展席流南薰，开轩睇北岑。况谐同心友，听此和鸣禽。佳人出素帙，高词播名琛。亮哉清庙瑟，凄其白头吟。一弹意不足，三叹有馀音。因之览玄古，寥寥伤我心。
过君采次韵二首
作者：何景明
朝代：明

海内风尘隔，天边江汉流。昔牵春草梦，今并至珂游。神骏元千里，仙人自十洲。惭随燕雀辈，白发世间愁。自君来此地，谓我颇同流。复往江湖去，宁忘霄汉游。龙蛇蟠海曲，鸿雁向河洲。从此风波隔，长安日暮愁。
过君采次韵二首·其一
作者：何景明
朝代：明

海内风尘隔，天边江汉流。昔牵春草梦，今并至珂游。神骏元千里，仙人自十洲。惭随燕雀辈，白发世间愁。
过君采次韵二首·其二
作者：何景明
朝代：明

自君来此地，谓我颇同流。复往江湖去，宁忘霄汉游。龙蛇蟠海曲，鸿雁向河洲。从此风波隔，长安日暮愁。
过城南寺
作者：何景明
朝代：明

出城春渐近，到寺日犹高。野望增楼閤，沙行散竹桃。吏情双白鸟，世故一青袍。苦被微名系，乾坤无地逃。
过子容有怀献吉
作者：何景明
朝代：明

故友何人在，常时独尔游。停杯思北海，跃马为南州。雨助鸣蛩夕，风惊过雁秋。有怀俱不减，携手重迟留。
过孙世其时有警报
作者：何景明
朝代：明

一自来京邑，常时过尔吟。飘零叹往昔，留滞到于今。各有江乡思，兼之边塞心。明星罢击柝，怅望北城阴。
过宗哲故宅
作者：何景明
朝代：明
体裁：五言律诗

过门犹宿昔，驻马复谁留。雨院残春竹，风庭折晚榴。还家无二顷，归榇有孤舟。日暮邻人笛，凄然涕泪流。
过寺中饮赠张元德侍御
作者：何景明
朝代：明

竹林清宴集，秋夜剧呼卢。即席花偏艳，开尊月不孤。君为淮海俊，我乃洛阳徒。腰下金龟在，明朝付酒垆。
过寺访以行
作者：何景明
朝代：明

今年春色倍堪思，奈尔看春病起迟。窗瞩太行云断处，坐闻江汉雁来时。柳香渐扑燕姬酒，草色频催谢客诗。更欲息栖寻野寺，细萝芳杜碧山期。
过寺访以行
作者：何景明
朝代：明

今年春色倍堪思，柰尔看春病起迟。窗瞩太行云断处，坐闻江汉雁来时。柳香渐扑燕姬酒，草色频催谢客诗。更欲息栖寻野寺，细萝芳杜碧山期。
过康子德涵彭麓别业
作者：何景明
朝代：明

不求金马召，翻爱碧山栖。柳色闲门闭，桃花曲径迷。酒船时问字，翠璧有留题。只此林泉好，无烦到浒西。
过显灵宫
作者：何景明
朝代：明

不到玄宫久，桃源更此行。行知瑶水近，坐望赤霄平。洞草秋先长，坛云昼自生。双双玉箫发，风引度仙城。
过杜家庄
作者：何景明
朝代：明

山老频邀客，茅茨隔暮烟。闻鸡度绝峤，立马看飞泉。种柳非无地，栽麻亦有田。谋生今已定，不用卜居篇。
过田郎
作者：何景明
朝代：明

晚就田郎饮，高歌坐此庭。炎天忽云雨，西日更雷霆。席傍檐花湿，窗临苑树青。相过恋朋好，常得慰飘零。
过袁惟学南园集饮二首
作者：何景明
朝代：明

始识南园路，垂杨一径斜。谁言此城市，吾意即烟霞。客醉迷深打，莺啼过别花。图书一万卷，不异子云家。独坐春林暮，飞花送酒杯。亭阴连水曲，山照落城隈。万竹当阶倚，千峰绕户回。高人读书处，莫厌我频来。
过袁惟学南园集饮二首·其一
作者：何景明
朝代：明

始识南园路，垂杨一径斜。谁言此城市，吾意即烟霞。客醉迷深打，莺啼过别花。图书一万卷，不异子云家。
过袁惟学南园集饮二首·其二
作者：何景明
朝代：明

独坐春林暮，飞花送酒杯。亭阴连水曲，山照落城隈。万竹当阶倚，千峰绕户回。高人读书处，莫厌我频来。
过远夫
作者：何景明
朝代：明

堂上炎天迥，明灯夕坐深。相逢浊酒醉，独怅白头吟。苑柳通西内，边烽起北岑。此时对迁客，何意复冠簪。
过马溪田村居
作者：何景明
朝代：明

宛宛清河曲，团团翠竹村。卧龙元胜地，容驷已高门。野旷嵯峨出，天寒云雾屯。何时还过访，无限欲相论。
迎霜降
作者：何景明
朝代：明

烈风扬云旗，鼓角悲广路。庭前玉树枝，昨夜微霜度。幽人蹑葛屦，出户履寒素。胡当戒坚冰，及此岁将暮。
近寺
作者：何景明
朝代：明

梵宇频经处，林深入磬声。悬崖攀葛上，曲涧绕松行。花鸟还春日，楼台即代城。亦知身是妄，从此学无生。
还家口号
作者：何景明
朝代：明

十年奔走违亲舍，此日归来喜不禁。敢向明时轻组绶，秪缘多病乞山林。闲居拟著潘安赋，高卧宁知谢傅心。早晚南岩桂花发，开轩相望一长吟。
还至别业四首
作者：何景明
朝代：明

鸡鸣高树杪，狗吠墟里间。家人望车徒，远客造门端。入门问所亲，上堂叙悲欢。行人暮饥渴，秉烛具盘餐。明月照西户，三星烂中天。出门践野草，白露倏已漙。十年苦行役，兹夕方来旋。宁知非梦寐，忽忽心未安。诘晨亲友至，筐榼携所需。各言平生欢，念子久离居。绸缪语未毕，展席临前除。园荣亦已抽，况有盘中鱼。人情倦怀土，富贵岂常于。无为泥形迹，所愿恒相俱。依依入乡闾，惨恻历故疆。行迈踰几时，所见忽以更。成人匪故识，耆齿日凋丧。平生所同欢，转盼殊存亡。羁魂邈遐域，旅柩归中堂。人命不相待，奄忽如朝霜。抚事感今昔，喟然热衷肠。弭驾及春暮，比屋事耘耕。时物展遐瞩，契我遗俗情。故林茂以密，敝庐亦将成。芳兰冒紫葳，园柳尚垂荣。泽葵蔓废井，瓜田依故城。策杖衡门下，仰偃遂平生。所愿在怡亲，馀者奚足营。世情恶衰歇，天道递亏盈。驷马岂不贵，翻覆坐相倾。
还至别业四首·其一
作者：何景明
朝代：明

鸡鸣高树杪，狗吠墟里间。家人望车徒，远客造门端。入门问所亲，上堂叙悲欢。行人暮饥渴，秉烛具盘餐。明月照西户，三星烂中天。出门践野草，白露倏已漙。十年苦行役，兹夕方来旋。宁知非梦寐，忽忽心未安。
还至别业四首·其三
作者：何景明
朝代：明

依依入乡闾，惨恻历故疆。行迈踰几时，所见忽以更。成人匪故识，耆齿日凋丧。平生所同欢，转盼殊存亡。羁魂邈遐域，旅柩归中堂。人命不相待，奄忽如朝霜。抚事感今昔，喟然热衷肠。
还至别业四首·其二
作者：何景明
朝代：明

诘晨亲友至，筐榼携所需。各言平生欢，念子久离居。绸缪语未毕，展席临前除。园荣亦已抽，况有盘中鱼。人情倦怀土，富贵岂常于。无为泥形迹，所愿恒相俱。
还至别业四首·其四
作者：何景明
朝代：明

弭驾及春暮，比屋事耘耕。时物展遐瞩，契我遗俗情。故林茂以密，敝庐亦将成。芳兰冒紫葳，园柳尚垂荣。泽葵蔓废井，瓜田依故城。策杖衡门下，仰偃遂平生。所愿在怡亲，馀者奚足营。世情恶衰歇，天道递亏盈。驷马岂不贵，翻覆坐相倾。
还至别业（四首）
作者：何景明
朝代：明

鸡鸣高树杪，狗吠墟里间。家人望车徒，远客造门端。入门问所亲，上堂叙悲欢。行人暮饥渴，秉烛具盘餐。明月照西户，三星烂中天。出门践野草，白露倏已漙。十年苦行役，兹夕方来旋。宁知非梦寐。忽忽心未安。¤
远游篇送杨中舍承家云南省墓
作者：何景明
朝代：明

君不见昆明池，去京一万里。山盘海曲在天上，日转星旋罗地底。生神发秀千百年，太宰源流自兹始。七岁辞家朝帝京，登台践斗荣身名。水木更起丘原情，请帝帝遣中书行。中书此行天子重，赤车驷马都人送。岳楼昼锦湖光开，京口春帆江色动。潇湘鼋鼍经水国，衡巫瘴疠云来黑。铜柱标南问南纪，锦官城西指西域。挥毫凭轼惊蛮夷，却似太宰中书时。相如使蜀人同羡，迁史浮湘志自奇。忆昔滇中为使者，黔公宴我滇山下。酒罢曾弯壮士弓，赋成尚倚将军马。今日看君万里归，山川草木倍光辉。公卿礼数古来少，父子声名天下稀。五华冈头日朝放，点苍山北云如障。远游可乐须皂还，帝里亲闱两相望。
述怀
作者：何景明
朝代：明

紫芝黄独几回新，霜雪山中又见春。万古光阴双过客，五年江海一归人。豺狼满地无行路，戎马他乡有战尘。浉水河边钓台上，分明天与此闲身。
送乡人还
作者：何景明
朝代：明

杨柳花飞芜草青，故乡南望几长亭。城边客散重回首，愁见孤鸿落晚汀。
送五清先生赴浙江提学歌
作者：何景明
朝代：明

天台文宿冲紫霄，先生奉敕驰星轺。越山桃李花万树，春色早渡钱塘潮。忆昨先生遭斥逐，漂泊湖湘望巴蜀。九江鸿雁春冥冥，七泽龙蛇昼盘曲。洞庭天高急霜霰，冰河雪岸开燕甸。北来骢马一日闻，倾都走识先生面。十年卜筑楚村墟，万里今瞻汉宫殿。当朝门生贵不少，先皇学士人犹见。金门谁留供奉班，银鱼旧锡恩荣宴。长安春回独回首，翠烟渐入龙池柳。蓟门禹穴自此分，送饯先生百壶酒。丈夫轗轲心不疑，贤圣流离古来有。已看身作指南车，况复名高悬北斗。隋珠和璧世珍重，眼前点毁终难动。圣人不久奏云门，海内近亦求梁栋。琴瑟须聆清庙音，豫章且待明堂用。我闻衡岳与天参，七十二峰江汉南。不然从此可栖息，无使天柱石鼓空巉岩。
送以正归其兄衬还关中二首
作者：何景明
朝代：明

贤兄客死在燕山，令弟将归陕路难。哭向北云扶旅衬，望穷西日见乡关。原鸰雪羽飞偏急，屋树春花发自斑。岐路断肠生死别，暮天回首泪潺湲。君家昆季总能文，哭友那堪更送君。呜咽黄河流渭水，迢遥白雪度秦云。即看断雁离群去，况属连枝落叶分。少弟长安终日望，西来消息早相闻。
送以正归其兄衬还关中二首·其二
作者：何景明
朝代：明

君家昆季总能文，哭友那堪更送君。呜咽黄河流渭水，迢遥白雪度秦云。即看断雁离群去，况属连枝落叶分。少弟长安终日望，西来消息早相闻。
送以行往平山省外父母次韵
作者：何景明
朝代：明

岁暮忽为别，亦知非远游。彩衣思孟里，鸣玉向秦楼。岸雪晴含照，林枫尚带秋。如怜早春色，丝鞚返皇州。
送以道次君卿韵
作者：何景明
朝代：明

汝到河西日，常令消息闻。风尘暂把袂，霄汉忽离群。帆转天边树，楼停海上云。飘飘岐路侧，何地复逢君。
送任宏器入京二首
作者：何景明
朝代：明

四十功名亦壮年，丈夫才气岂徒然。渡河春羡蛟龙起，望阙晴看日月悬。江畔梅花初送雪，天边杨柳正含烟。悲歌此日临燕赵，未许奇游属马迁。与尔相逢已十年，孤城此别意萧然。春来乡里交游少，日暮江湖涕泪悬。麒骥未应辞道路，豫章终拟出风烟。因君遥起长安思，况是征鸿又北迁。
送任宏器入京二首·其一
作者：何景明
朝代：明

四十功名亦壮年，丈夫才气岂徒然。渡河春羡蛟龙起，望阙晴看日月悬。江畔梅花初送雪，天边杨柳正含烟。悲歌此日临燕赵，未许奇游属马迁。
送任宏器入京二首·其二
作者：何景明
朝代：明

与尔相逢已十年，孤城此别意萧然。春来乡里交游少，日暮江湖涕泪悬。麒骥未应辞道路，豫章终拟出风烟。因君遥起长安思，况是征鸿又北迁。
送任宏器入京二首送以正归其兄衬还关中二首·其一
作者：何景明
朝代：明
体裁：七言律诗

贤兄客死在燕山，令弟将归陕路难。哭向北云扶旅衬，望穷西日见乡关。原鸰雪羽飞偏急，屋树春花发自斑。岐路断肠生死别，暮天回首泪潺湲。
送侯汝立之东昌
作者：何景明
朝代：明

东郡疮痍日，苍生属此行。二毛犹未见，五马亦为荣。月对河关上，秋从海岳生。向来嵩少约，西望各悬情。
送兄二首
作者：何景明
朝代：明

两兄怜小弟，千里会长安。晓向芦沟别，宵追松寺欢。风回鸿雁急，雪度鹡鸰寒。暂聚遥分散，临岐忍泪看。风蓬皆万里，骨肉我三人。岐路缘何事，他乡愧此身。柳含燕甸色，花隔楚园春。伫望行车远，迢迢起暮尘。
送兄二首·其一
作者：何景明
朝代：明

两兄怜小弟，千里会长安。晓向芦沟别，宵追松寺欢。风回鸿雁急，雪度鹡鸰寒。暂聚遥分散，临岐忍泪看。
送兄二首·其二
作者：何景明
朝代：明

风蓬皆万里，骨肉我三人。岐路缘何事，他乡愧此身。柳含燕甸色，花隔楚园春。伫望行车远，迢迢起暮尘。
送公顺赴湖南有怀旧游
作者：何景明
朝代：明

雄胜称三楚，兹游不可无。入溪身更远，望岳兴难孤。江汉元朝海，楼台半入吴。十年历览地，梦绕岳阳湖。
送冯大和
作者：何景明
朝代：明

久客依亲友，深秋念此行。亦知弹剑铗，不是爱冠缨。木落燕天雁，花催楚岸莺。故山松柏树，何限女萝情。
送刘令还襄陵
作者：何景明
朝代：明

闻道襄陵有胜游，西行风景似南州。竹蟠县里青青出，水到城中曲曲流。仙客候凫知下舄，吏人迎鹢见回舟。亦知枳棘栖鸾地，露冕重来只暂留。
送刘养和侍御谪金坛
作者：何景明
朝代：明

丹阳北郭是金坛，此去无歌行路难。当道豺狼曾避马，得时鹯隼却惊鸾。风霜华杪留颜色，铁石人间识肺肝。汉北陕南今涕泪，不知迁逐向江干。
送刘大理守衢州府
作者：何景明
朝代：明

西寺平反久，南邦出守初。高门廷尉宅，五马使君车。海岫晴浮越，河关暮泊徐。苍生望杜母，行驾莫踌躇。
送刘子游西山寺
作者：何景明
朝代：明

我忆湖西寺，春山尔独行。乍暄饶柳意，空谷自莺声。人减同游伴，花含往岁情。片云回首暮，天遣别愁生。
送刘御史按淮扬诸郡
作者：何景明
朝代：明

台臣令按地，圣祖旧开疆。白云万里来，千载还帝乡。伊昔草昧初，血战尘茫茫。一马渡天堑，六龙飞淮扬。尧阶起三尺，禹迹遗八荒。江海控形劫，邦家存纪纲。遐哉百年馀，世变隳其常。城社穴孤鼠，当途走豺狼。君埋都亭轮，再睹司隶章。述职属兹岁，巡狩代我王。泛舟淮泗急，褰幕风日凉。鹰隼在寥阔，一击乘秋霜。
送刘朝信之江山
作者：何景明
朝代：明

江山县中山木苍，飒飒风林开豫章。岭石细通闽鸟道，涧流斜带楚人乡。青天岸帻时行郭，白日弹琴不下堂。同学共知年少志，岂将书剑负行藏。
送刘笔峰暨从子黄岩赴省应试
作者：何景明
朝代：明

年少刘家郎，绿鬓颜色鲜。大者气孤卓，小者骨奇权。珊瑚碧玉树，照耀森我前。相看如二阮，俱为竹林贤。向人长揖别，白马垂只鞭。朝出长安门，夕至晋水边。晋水生秋风，桂叶吹香绵。迢迢月中楼，夜冷蟾兔眠。二子独先登，举头叩遥天。衣裳结綵雾，金粟枝联翩。众人望高躅，飘如云中仙。丈夫生有才，即使功业传。君看竹下人，落魄空自怜。春风杏园花，拟待双车还。
送刘西曹决狱畿内
作者：何景明
朝代：明

日下秋官出，天边汉使分。令行乘肃杀，风覃藉仁闻。香署含清旭，仙闱上白云。垆薰亦暂别，遥想昼氤氲。
送别刘朝信
作者：何景明
朝代：明

万里向天涯，孤城对日斜。云山共此别，世路独长嗟。暮雪燕关树，春风汉苑花。知君骑马地，名姓满京华。
送卫进士推武昌
作者：何景明
朝代：明

少年佐郡楚城居，十郡风流尽不如。此去且随彭蠡雁，何须不食武昌鱼。仙人楼阁春云里，贾客帆樯晚照馀。大别山前江汉水，画帘终日对清虚。
送叶生还闽中兼怀郑继之
作者：何景明
朝代：明

叶生行吟燕中市，葛巾麻鞋岁将晚。两都为客今始归，五岳寻仙不辞远。江南画舸春柳低，海上茅堂白云满。谷口如逢郑子真，为道栖迟未应返。
送吕子
作者：何景明
朝代：明

京洛三年客，云霄万里违。上书俱不报，解佩独先归。北极临燕甸，南山绕汉畿。相将未可料，岐路断蓬飞。
送吕子
作者：何景明
朝代：明

京洛三年客，云霄万里违。上书俱不报，解佩独先归。北极临燕甸，南山绕汉畿。相将未可料，歧路断蓬飞。
送吕挥使
作者：何景明
朝代：明

？马赤电奔，少年风义存。名登大司马，身睹汉皇尊。北海连龙碛，西山出雁门。临行赠宝剑，持此荅君恩。
送吕挥使
作者：何景明
朝代：明
体裁：五言律诗

�马赤电奔，少年风义存。名登大司马，身睹汉皇尊。北海连龙碛，西山出雁门。临行赠宝剑，持此荅君恩。
送吴司训之内丘
作者：何景明
朝代：明

内丘城阁夏阴阴，窈窕儒宫双桧林。六月沙郊骑马到，四时潭水听龙吟。青毡况属斯文地，朱瑟还闻大雅音。亦是洛阳年少士，白头今日始冠簪。
送周令之蒙城
作者：何景明
朝代：明

少年学道天下无，白首谈兵气尚粗。郎位星辰瞻百里，县城山水接中都。留侯黄石桥边履，葛令丹砂海上炉。暂向风尘淹老骥，拟看云影候仙凫。
送周大
作者：何景明
朝代：明

月白寒城菊有花，孤灯落叶映交加。冬亭雾露萦沙曲，夜阁星河傍水涯。千里宾朋常命驾，百年父子更通家。梁山楚水无多路，来往风尘易岁华。
送士侄归雀巢县
作者：何景明
朝代：明

见汝南归日，令予北倚楼。彩衣花县酒，白雁楚江洲。闭户自兹始，佩韦须古求。行藏愧汝叔，日忆竹林游。
送夏少参之蜀
作者：何景明
朝代：明

岷峨东下江水流，剑阁西来烟雾收。黄牛峡隘几人到，金马台荒何处求。父老三巴应渴望，丈夫万里是奇游。锦官城外经行处，古柏祠前拜武侯。
送孙世其举人归华容二首
作者：何景明
朝代：明

似尔聪明少，吾生望未涯。孤城常作客，九月始还家。暮雨沉关树，寒风落渚花。洞庭秋色里，为我吊长沙。尔去荆州府，孤帆几日开。山过宋玉宅，江到楚王台。落雁冲人起，浮云度水来。悲怀兼别绪，岁暮若为裁。
送孙世其举人归华容二首·其一
作者：何景明
朝代：明
体裁：五言律诗

似尔聪明少，吾生望未涯。孤城常作客，九月始还家。暮雨沉关树，寒风落渚花。洞庭秋色里，为我吊长沙。
送孙世其举人归华容二首·其二
作者：何景明
朝代：明

尔去荆州府，孤帆几日开。山过宋玉宅，江到楚王台。落雁冲人起，浮云度水来。悲怀兼别绪，岁暮若为裁。
送孙太守
作者：何景明
朝代：明

五马朝天日，倾城出饯时。倪宽行考最，何武去留思。碧草朱轮动，青云皂盖移。圣朝崇汉吏，功业正当期。
送孙教谕
作者：何景明
朝代：明

三年别燕市，万里喜相寻。禄少供亲膳，官清任士林。板舆迎白发，芹舍拥青衿。莫谓蟠龙久，风云起碧岑。
送宗鲁使安南
作者：何景明
朝代：明

日月天门迥，星辰海国遥。龙函随敕命，使节下青霄。荒服周王域，南溟汉将标。壮游真万里，无外见今朝。
送客二首
作者：何景明
朝代：明

方岳从来重，君才世岂多。中原虽寇盗，晋国有山河。劝俗销金甲，求贤访碧萝。政平人自理，不用事烦苛。海内苍生困，看君紫绶新。天官元贵客，岳伯是词人。云极行山目，花伤冀北神。平生胶漆意，翻恐愧雷陈。
送客二首·其一
作者：何景明
朝代：明

方岳从来重，君才世岂多。中原虽寇盗，晋国有山河。劝俗销金甲，求贤访碧萝。政平人自理，不用事烦苛。
送客二首·其二
作者：何景明
朝代：明

海内苍生困，看君紫绶新。天官元贵客，岳伯是词人。云极行山目，花伤冀北神。平生胶漆意，翻恐愧雷陈。
送宫内翰上陵
作者：何景明
朝代：明

弓剑登天寿，衣冠望国门。碧山秋殿阁，白露汉陵园。雨落千官泪，云随六帝魂。词臣松柏赋，音绕凤凰原。
送寇定州
作者：何景明
朝代：明

五月燕京寺，高云动客旌。南风开菡萏，君到定州城。霄汉仙凫去，风尘老骥行。年来倾盖意，深怠白头情。
送崔氏四首
作者：何景明
朝代：明

行车在门端，送宾集城隅。辕骥难久停，振策中路衢。盘盘大行谷，往念高堂居。还顾望西山，层阜蔽皇都。回飙赴迅响，飘云奔长徂。昔予背乡域，眷言返田庐。驱车赴燕蓟，兹岁淹七踰。何因附羽翼，翘首南翔凫。畴昔衣冠士，同游若云烂。欢宴未及终，存亡在转盼。亡者长沉埋，存者各飘散。俯仰天地间，念之一惋叹。出门送我友，言返故乡县。登高望古疆，河卫浩以漫。山川白日冥，匹鸟鸣相乱。怆恻怀征途，令我肠中断。结发与君友，附骥思一鸣。君子扬休景，遘世垂荣名。伊予守屯蹇，学宦寡所成。握瑜俟知己，知己谁为明。良时展嬿婉，之子复远行。冲飙起阊阖，浮云翳太清。层城罗宫殿，跃马振緌缨。长啸歌五噫，投策出汉京。慨念古人士，去之一何轻。终焉从子逝，富贵非我营。飘飘山上葛，累累田中瓠。苟非同根蒂，缠绵安得固。人情易反复，结交有新故。嗟哉夙昔好，乖弃在中路。明珠倘无因，按剑不我顾。深言匪由衷，白首为所误。亮君勖恒德，永副平生慕。
送崔氏四首·其一
作者：何景明
朝代：明

行车在门端，送宾集城隅。辕骥难久停，振策中路衢。盘盘大行谷，往念高堂居。还顾望西山，层阜蔽皇都。回飙赴迅响，飘云奔长徂。昔予背乡域，眷言返田庐。驱车赴燕蓟，兹岁淹七踰。何因附羽翼，翘首南翔凫。
送崔氏四首·其三
作者：何景明
朝代：明

结发与君友，附骥思一鸣。君子扬休景，遘世垂荣名。伊予守屯蹇，学宦寡所成。握瑜俟知己，知己谁为明。良时展嬿婉，之子复远行。冲飙起阊阖，浮云翳太清。层城罗宫殿，跃马振緌缨。长啸歌五噫，投策出汉京。慨念古人士，去之一何轻。终焉从子逝，富贵非我营。
送崔氏四首·其二
作者：何景明
朝代：明

畴昔衣冠士，同游若云烂。欢宴未及终，存亡在转盼。亡者长沉埋，存者各飘散。俯仰天地间，念之一惋叹。出门送我友，言返故乡县。登高望古疆，河卫浩以漫。山川白日冥，匹鸟鸣相乱。怆恻怀征途，令我肠中断。
送崔氏四首·其四
作者：何景明
朝代：明
体裁：古风

飘飘山上葛，累累田中瓠。苟非同根蒂，缠绵安得固。人情易反复，结交有新故。嗟哉夙昔好，乖弃在中路。明珠倘无因，按剑不我顾。深言匪由衷，白首为所误。亮君勖恒德，永副平生慕。
送巩丞之金坛因讯养和
作者：何景明
朝代：明

巩丞若问金坛宰，为见风流御史才。到日琴堂定无事，松厅竹槛对江开。
送张元德侍御巡畿内
作者：何景明
朝代：明

汉京楼殿郁云虹，淮海文章御史骢。三辅自来多寇盗，五陵今日更豪雄。埋轮亦在都亭下，揽辔仍行甸服中。滹水太行烟雾里，独看高隼击霜空。
送张国宾进万寿表还
作者：何景明
朝代：明

名王表达维藩礼，宾使恩勤奉教时。凤管暂停秦女曲，龙旂遥睹汉官仪。秋枫旅梦回青琐，春草乡情动玉池。归到定知承睿问，雪园梅殿有佳期。
送张子之浙江
作者：何景明
朝代：明

张子别我吟玉壶，荷花五月下江湖。南探禹穴行逾远，东望沧溟兴不孤。司马少年游万里，左思当日赋三都。平生壮观今尘土，回首高歌愧尔徒。
送张子行
作者：何景明
朝代：明

汝阳张季子，冬暮独南行。此去栖淮曲，何时入汉京。龙剑雄雌别，鲲池羽翼生。试看古名士，多自少年成。
送张秀才还固安
作者：何景明
朝代：明

十月燕山雪，孤城易水风。旅蒐迷白草，乡泪剧丹枫。万里书生笔，千钧壮士弓。论文更好武，何地汝成功。
送张行人赍大行皇帝遗诏使秦蜀
作者：何景明
朝代：明

我皇忽晏驾，君行辞直庐。九霄持使节，万里捧哀书。湖望双龙鼎，桥回驷马车。锦城花满树，争识汉相如。
送彭总制之西川二首
作者：何景明
朝代：明

江汉兵戈阻，郧阳节制移。遥怜蜀父老，再睹汉旌旗。跃马终难据，穷猿本易追。威明聊一借，勋业况当时。蜀道青天上，岷山赤日西。九重连授钺，万里动征鼙。开府松杉静，悬军玉垒低。知公安蜀计，诸葛大名齐。
送彭总制之西川二首·其一
作者：何景明
朝代：明

江汉兵戈阻，郧阳节制移。遥怜蜀父老，再睹汉旌旗。跃马终难据，穷猿本易追。威明聊一借，勋业况当时。
送彭总制之西川二首·其二
作者：何景明
朝代：明

蜀道青天上，岷山赤日西。九重连授钺，万里动征鼙。开府松杉静，悬军玉垒低。知公安蜀计，诸葛大名齐。
送徐主事还金陵
作者：何景明
朝代：明

送客出门三月暮，片帆遥见石头城。南方山水登仙兴，北望星辰恋主情。花暗河津天雨细，月残江馆夜潮平。凤凰台上重回首，六代繁华野草生。
送徐内翰上陵
作者：何景明
朝代：明

君向六陵间，中元月正圆。攀松立暮日，藉草坐秋天。殿阁西山抱，关门北斗悬。先皇旧侍从，独到泰陵前。
送徐生赴试
作者：何景明
朝代：明

尔到梁都日，西风发醉歌。秋深花近苑，夜过月临河。姓拟传霄汉，身应谢薜萝。佳音附来雁，报我莫蹉跎。
送徐舍人使南都
作者：何景明
朝代：明

御书亲奉出金扉，草绿南徐四牡騑。江上登临乡思远，客中离别宦情微。潮生铁瓮迷前代，云起金陵识旧畿。怅望一春诗社冷，有谁吟对省中微。
送忽生还关中次韵
作者：何景明
朝代：明

望尔西行路，春风万柳条。啭怜黄鸟近，去恨白驹遥。弹剑歌今日，张灯宴往宵。秦川待归客，花色醉中饶。
送惟学南还
作者：何景明
朝代：明

一年宾馆空弹剑，九月燕京未授衣。世路风尘悲旅鬓，春园花竹梦荆扉。扁舟旧泛心常往，万卷今开志岂违。京国重来又三载，临岐真恨不同归。
送慈溪刘伯雨之南京尚宝卿
作者：何景明
朝代：明

甸隔金陵迥，天流银汉斜。江山回帝宅，牛斗上仙槎。拔擢符台始，声名礼部遐。行看好春色，留赏旧京花。
送戴生归献县
作者：何景明
朝代：明

旅室苍苔静，寒城月色阴。归人对明烛，别调入瑶琴。渤海高云夕，滹沱积雪深。趋庭知有日，应慰倚门心。
送戴进士时亮
作者：何景明
朝代：明

戴生长啸出燕州，知尔寻仙不可留。相望有时攀玉树，此行何地访丹丘。乘风逝鼓洪涛柁，观日回登沧海楼。白昼果然生羽翼，青云奚羡帝乡游。
送施御史便道寿母次韵
作者：何景明
朝代：明

绣衣真昼锦，彩服更花辰。海鹤称觞数，江鱼入馔新。近欢追里宴，遥祝借朝绅。堂下忘忧草，今春倍往春。
送施聘之侍御
作者：何景明
朝代：明

海甸春风揽辔情，燕关骢马去还鸣。绣衣霄汉花间出，锦缆江湖树里行。近日西台多谏草，少年南国有诗名。别弦更忆风流调，愁听东城二月鶑。
送施聘之御史南还
作者：何景明
朝代：明

蹋翼青冥去，高秋只隼孤。许身酬日月，垂泪向江湖。事业台中草，生涯水上蒲。他年问书札，沧海一潜夫。
送昆山王令还
作者：何景明
朝代：明

九霄悬舄朝天至，万里扬帆上斗回。海甸风流无陆谢，汉京词赋有邹枚。青凫野送高旌驻，綵鵧江行叠鼓催。帐别忍看燕草色，寄诗须折早春梅。
送易太史归省湖南
作者：何景明
朝代：明

楚乡秋去息风尘，碧石清沙江色新。入里竞迎金马士，趋庭遥拜白头人。天边拄杖寻南岳，海畔登楼望北辰。亦是长沙词赋客，莫看摇落重伤神。
送曹瑞卿谪寻甸二首
作者：何景明
朝代：明

逐客滇南郡，云天此路长。高秋行万里，落日泪千行。作赋投湘水，题书寄夜郎。殊方气候异，去矣慎风霜。一封朝北极，万里暮南溟。地远投蛮府，天高哭汉庭。旅情生白发，行色傍秋星。若过湘潭上，休看杜若青。
送曹瑞卿谪寻甸二首·其一
作者：何景明
朝代：明

逐客滇南郡，云天此路长。高秋行万里，落日泪千行。作赋投湘水，题书寄夜郎。殊方气候异，去矣慎风霜。
送曹瑞卿谪寻甸二首·其二
作者：何景明
朝代：明

一封朝北极，万里暮南溟。地远投蛮府，天高哭汉庭。旅情生白发，行色傍秋星。若过湘潭上，休看杜若青。
送曹逊卿还汝宁
作者：何景明
朝代：明

三年观国士，此日暂还家。去指清淮月，行攀上蔡花。燕歌送楚客，边雁起城笳。却喜干戈后，乡园见岁华。
送曾建昌取道还泸州
作者：何景明
朝代：明

之官怀印绶，过里讯松筠。峡缆牵泸水，天梯截少岷。云山蟠越巂，铂树杂冬春。日极西南日，高歌动我神。
送望之赴汶上二首
作者：何景明
朝代：明

相送一如昔，出关行复留。初看万里至，忽是五年流。老骏从东路，春鸿向北州。青门数行柳，烟色暮含愁。春郊馀雪日，河甸起风沙。送折燕中柳，行逢汶上花。宾朋半海内，弟妹各天涯。驻马临岐处，飘飘独望家。
送望之赴汶上二首·其一
作者：何景明
朝代：明

相送一如昔，出关行复留。初看万里至，忽是五年流。老骏从东路，春鸿向北州。青门数行柳，烟色暮含愁。
送望之赴汶上二首·其二
作者：何景明
朝代：明

春郊馀雪日，河甸起风沙。送折燕中柳，行逢汶上花。宾朋半海内，弟妹各天涯。驻马临岐处，飘飘独望家。
送李令赴宜城
作者：何景明
朝代：明

名邑今为宰，东行更属秋。青天见海岱，明月下河洲。柳傍弹琴坐，花随放舄游。苍生未苏息，须拜富民侯。
送李体仁按云南
作者：何景明
朝代：明

汉使西南域，天王节制名。九宵看凤下，万里避骢行。风偃蛮夷静，霜驱瘴疠清。壮游仍揽辔，从此慰平生。
送李公从地官
作者：何景明
朝代：明
体裁：七言律诗

乡路春行傍九河，帝京晴望五云多。城边金鼓花时发，海畔楼舡日夕过。树映仙郎添宠色，草迎游子助悲歌。同朝更待青霄节，并马能忘白玉珂。
送李公从地官
作者：何景明
朝代：明

乡路春行傍九河，帝京晴望五云多。城边金鼓花时发，海畔楼船日夕过。树映仙郎添宠色，草迎游子助悲歌。同朝更待青霄节，并马能忘白玉珂。
送李长芦先生
作者：何景明
朝代：明

十年相见倍相亲，风表依然道义存。几忆趋庭陪鲤对，无缘缩地拜龙门。停杯慷慨论前事，抚剑踟躇感旧恩。一别重逢更何处，雁声东下海云昏。
送杜司训之蓝田
作者：何景明
朝代：明

少陵诗卷名山水，王氏丹青老岁华。胜地常令一怅望，儒冠今喜慰生涯。青毡不愧商岩草，白发何愁杜曲花。秦岭终南得见否，宦游吾已倦尘沙。
送杨太常归省三首
作者：何景明
朝代：明

扈圣元公在，宁亲季子归。凤凰衔宠诏，驷马动光辉。回驭心先切，题桥志不违。都人看祖帐，共叹此行稀。锦里趋庭日，声华冠蜀都。弟兄今二妙，父子宋三苏。礼乐风云地，旂常日月图。今皇念大祀，未可滞江舻。闻道西南寇，犹多虎豹群。过秦应有论，谕蜀可无文。未返巴山使，空悬栈道军。烦将父老意，归报圣明君。
送杨太常归省三首·其一
作者：何景明
朝代：明

扈圣元公在，宁亲季子归。凤凰衔宠诏，驷马动光辉。回驭心先切，题桥志不违。都人看祖帐，共叹此行稀。
送杨太常归省三首·其三
作者：何景明
朝代：明

闻道西南寇，犹多虎豹群。过秦应有论，谕蜀可无文。未返巴山使，空悬栈道军。烦将父老意，归报圣明君。
送杨太常归省三首·其二
作者：何景明
朝代：明

锦里趋庭日，声华冠蜀都。弟兄今二妙，父子宋三苏。礼乐风云地，旂常日月图。今皇念大祀，未可滞江舻。
送杨太常归省（二首）
作者：何景明
朝代：明

锦里趋庭日，声华见蜀都。弟兄今二妙，父子宋三苏。礼乐风云地，旂常日月图。今皇念大祀，未可滞江舻。¤
送杨子浚下第还广东
作者：何景明
朝代：明

怜君不得意，春尽独还家。路入蘼芜草，亭深枳壳花。客舟江上远，乡树岭南斜。盛世多遭际，宁容问钓车。
送杨驿丞
作者：何景明
朝代：明

闻说丹河地，孤城海上开。卤烟出市井，潮影动楼台。汉使传宣过，夷官入贡来。皇华歌送客，应阅出群才。
送杭大参之河南
作者：何景明
朝代：明

十年京国重才雄，汝邓山川喜借公。杜甫交游倾海内，谢家兄弟擅江东。褰帷正属疮痍日，开府元当控扼中。冬暮遥看南去节，楚天春望北来鸿。
送杭宪副兵备天津
作者：何景明
朝代：明

天津桥北望京楼，金鼓东行节使舟。日月昼悬沧海树，龙蛇春压九河流。百年贡篚通南极，万里旌旄属上游。莫笑谈兵尊俎上，书生元不为封侯。
送林利正同知之潮阳
作者：何景明
朝代：明

忆在成均共携手，泉山门下相知久。万里恩情若父兄，十年道义惭师友。君才岂孤一第名，佩刀今作岭南行。挂帆夜宿天边树，伐鼓朝登海上城。燕京相逢颜色好，相逢何难别草草。过家登堂寿礼毕，道予问讯泉山老。
送柴先生之霍丘访朱调元
作者：何景明
朝代：明

客里黄金尽，天边逐岁华。寒灯具行李，早饭出山家。东路蘼芜满，西风杨柳斜。朱君旧相识，见尔惜生涯。
送柴先生二首
作者：何景明
朝代：明

迢递京华路，怜君岁暮行。一尊淮水上，疋马楚王城。白首家无定，黄金药未成。蓬瀛如可涉，约尔共逃名。季夏辞燕地，经冬滞汝湄。孤城一相送，岐路不胜悲。为客江湖远，求仙岁月迟。世途来不易，相见更何时。
送柴先生二首·其一
作者：何景明
朝代：明

迢递京华路，怜君岁暮行。一尊淮水上，疋马楚王城。白首家无定，黄金药未成。蓬瀛如可涉，约尔共逃名。
送柴先生二首·其二
作者：何景明
朝代：明

季夏辞燕地，经冬滞汝湄。孤城一相送，岐路不胜悲。为客江湖远，求仙岁月迟。世途来不易，相见更何时。
送梁鸿胪之什邡次孟望之韵
作者：何景明
朝代：明

王官叶县宰，仙令汉庭闻。宠饯倾朝俊，清光忆近君。鹢舟三峡去，凫舄九霄分。锦水流营月，巴山入阵云。朝廷再遣将，郡邑半从军。雍齿封侯地，期君早树勋。
送樊生
作者：何景明
朝代：明
体裁：古风

翩翩南图鸟，昔是北溟鲲。才见抟风一日起，忽看垂趐九天云。樊生此行览吴越，大江石城通日月。岧岧南京十二楼，波浪蹴踏金银阙。尔上金陵望帝关，星河北极开幽燕。丈夫常怀金海志，才人亦赋两都篇。排空万里有毛质，再接扶摇上九天。
送樊生
作者：何景明
朝代：明

翩翩南图鸟，昔是北溟鲲。才见搏风一日起，忽看垂趐九天云。樊生此行览吴越，大江石城通日月。岧岧南京十二楼，波浪蹴踏金银阙。尔上金陵望帝关，星河北极开幽燕。丈夫常怀金海志，才人亦赋两都篇。排空万里有毛质，再接扶摇上九天。
送殷近夫之青田
作者：何景明
朝代：明

石川居士昔餐霞，为吏风尘不怨嗟。海上故栽彭泽柳，江边新种洛阳花。飘飘暮送凌空舄，渺渺春回上汉槎。安得便同仙令去，远从勾漏觅丹砂。
送毛汝厉按湖南
作者：何景明
朝代：明

腊送燕门节，春迎楚水艭。扬帆泛广汉，击楫渡长江。地络蛮荆域，天躔翼轸邦。此行君不忝，才气本无双。
送江华州
作者：何景明
朝代：明

为郡称先子，承家气益豪。少年乘五马，何夜梦三刀。天入黄河迥，云开华岳高。古来名胜地，此日羡贤劳。
送汪二司业还南京二首
作者：何景明
朝代：明

帝宅龙盘内，儒林凤览中。此来名益重，相送意无穷。畿甸江山抱，宫墙日月通。仙舟上南斗，攀望彩云空。溟涨开鲸力，云霄列雁行。中朝贵昆弟，时论有辉光。柳别金门色，花携玉殿香。伫聆前席问，献纳在明堂。
送汪二司业还南京二首·其一
作者：何景明
朝代：明

帝宅龙盘内，儒林凤览中。此来名益重，相送意无穷。畿甸江山抱，宫墙日月通。仙舟上南斗，攀望彩云空。
送汪二司业还南京二首·其二
作者：何景明
朝代：明

溟涨开鲸力，云霄列雁行。中朝贵昆弟，时论有辉光。柳别金门色，花携玉殿香。伫聆前席问，献纳在明堂。
送沙河方令
作者：何景明
朝代：明

野旷孤城出，山高上党分。春沙平落日，古树密屯云。桃李今年种，弦歌此地闻。未须愁簿领，应不废诗文。
送泰公茶
作者：何景明
朝代：明

英英白云华，采采六山秀。为问病维摩，此味清凉否。
送海岳陈翁还常州
作者：何景明
朝代：明

海岳先生眉发青，北游归兴渺沧溟。云霄万里看辰极，河汉孤槎送客星。袅袅菊花南国宴，萋萋蕙草北山亭。水云曲奏流金石，风雨蛟龙夜夜听。
送熊举人
作者：何景明
朝代：明

岁暮尔何适，天涯谁共过。敝裘冲雨雪，匹马向关河。季子黄金尽，安仁白发多。灯前解雄剑，长夜一悲歌。
送熊廷振之楚藩
作者：何景明
朝代：明

燕京春色花太半，豫州杨柳风吹断。南雁新冲汝雪来，北车久待河水泮。与君结绶俱明时，送君执手如前期。丈夫勋业岂必少，四十遭逢犹不迟。即今君身更磊落，义气如山谁可夺。同榜衣冠照乡里，十年名位登方岳。帝城朝开罗旆旌，欲发未发明星明。麒麟献纳遥相忆，江汉风流须此行。
送熊御史尚弼谢病还江西
作者：何景明
朝代：明

晨车发帝里，秋棹返江乡。草奏孤臣泪，怀归久客肠。海鸥思避俗，湖雁喜随阳。揽辔平生志，还山未可忘。
送王判之永州
作者：何景明
朝代：明

日出楚帆高，秋行不觉劳。衣裳南岳雾，舟楫九江涛。谢傅非忘屐，王祥已佩刀。云霄北万里，风便一鸿毛。
送王宗哲少卿
作者：何景明
朝代：明

肃肃出郊干，行行涉河甸。子身被王命，驷马辉云电。览岳停华阴，观都指秦殿。思子卫泉流，渭浐一以缅。平生共肝胆，何云异乡县。况我离骨肉，子也常眷恋。忆我连枝树，感子同洲雁。子行四方志，努力思见面。
送王御史德辉西巡
作者：何景明
朝代：明

中朝御史重西巡，独下青霄斧钺新。陇雪洮云行塞日，胡琴羌管奏边春。蒲桃不博凉州地，天马还随汉使臣。白笔万人看气象，肯令河外有烟尘。
送王提举
作者：何景明
朝代：明

日出帆高烟水空，岭云遥在粤天东。此行不为浮江兴，他日须传煮海功。
送王有邻之赵州
作者：何景明
朝代：明

大郡须才美，君才美更多。双幡朱析羽，五马玉鸣珂。桥市连灯火，城亭入芰荷。儿童迎太守，齐唱赵州歌。
送王梦弼之高邮
作者：何景明
朝代：明

南窜随春色，东行识壮颜。闾阎犹涕泪，道路复追攀。风节云霄上，霜威海岱间。圣明怜万里，不久赐君还。
送王生还嵩盟兼讯赵叔
作者：何景明
朝代：明

此向嵩州去，遥看溟海穷。行人三月尽，独马万山中。雪岭衔西日，春沙起北风。传书问故旧，天地一冥鸿。
送王秉衡谪赣榆
作者：何景明
朝代：明

嗟君万里复南迁，此别江湖倍黯然。日落尘沙行海上，春生霜雪到天边。中流得瓠常相保，九折回车且自全。世路风漨各飘转，不知携手是何年。
送甥朝良读书梅黄山下
作者：何景明
朝代：明

闻汝读书山之中，闭门千峰兼万峰。但知高凤曾飘麦，不论丁生解梦松。
送盛斯徵巡抚四川
作者：何景明
朝代：明

向来才籍九重知，此去勋名万里驰。玉垒霜威侵斧钺，锦城花色驻旌旗。征南诸葛筹先定，化蜀文翁事更宜。巴水秦山元自接，好音莫遣北来迟。
送石令之广济
作者：何景明
朝代：明

万古黄州水，孤城赤壁山。仙凫从此去，宾雁几时还。柳泽春阴细，琴堂昼日闲。知君忠孝志，遗爱楚人间。
送石秀才下第还赵州
作者：何景明
朝代：明

念汝不得意，行歌燕市中。乡书催朔雁，旅食寄霜枫。荆玉已三献，冀群当一空。驱车蓟门外，未可叹途穷。
送秦豫斋南归领教安仁
作者：何景明
朝代：明

两年京国嘉同游，忍送孤帆下潞洲。世事悠悠雁南去，客怀渺渺水东流。云间树色通吴会，月下潮声过石头。闻到锦江三亩宅，开门遥对万峰秋。
送罗秀才归省
作者：何景明
朝代：明

汝念高堂母，还家秋色深。遥知倚闾望，应慰断机心。落月清淮朗，浮云楚塞阴。西风吹匹马，惆怅送归吟。
送胡别驾出关
作者：何景明
朝代：明

天上黄华戍，云边铁壁城。风沙行塞日，金鼓出关情。转饷留萧相，挥鞭让祖生。军储西北计，从此树勋名。
送胡承之北上
作者：何景明
朝代：明

秦关迢递南山曲，汉阁嶙峋北极长。扬策耻誇终孺子，上书不学老冯唐。斗边银汉仙槎影，天上春云昼省香。此去中朝才予列，定知词赋有辉光。
送良伯
作者：何景明
朝代：明
体裁：七言律诗

去年秋杪遥相送，今岁冬残复此行。寸草独牵千里思，一枝同有上林情。江枫野泊停霜夜，海日官舡动水程。何处逢人问消息，梅花南国望春生。
送良伯
作者：何景明
朝代：明

去年秋杪遥相送，今岁冬残复此行。寸草独牵千里思，一枝同有上林情。江枫野泊停霜夜，海日官船动水程。何处逢人问消息，梅花南国望春生。
送范以载之南京
作者：何景明
朝代：明

不见君山面，看君意独哀。曾陪竹林醉，今识仲容才。骏马登台去，苍生揽辔来。春江暮云树，愁望北帆开。
送萧升之任登州府学
作者：何景明
朝代：明

广文骑马去，东郡有花开。日对蓬莱观，春登海上台。人看鸣凤下，客拟钓鳌来。莫谓儒官冷，弦歌拥俊才。
送葛时秀任东明
作者：何景明
朝代：明

东明花满县，令宰即神仙。宓子今为政，河阳复壮年。隼？开雨雪，凫舄向云天。何地传消息，相闻在日边。
送葛时秀任东明
作者：何景明
朝代：明
体裁：五言律诗

东明花满县，令宰即神仙。宓子今为政，河阳复壮年。隼�开雨雪，凫舄向云天。何地传消息，相闻在日边。
送蒋子云冬官病还杨州
作者：何景明
朝代：明

卧病长安不出门，话归南国暂留尊。春来日日风尘色，海畔冥冥天地昏。坐傍桃花停岸舸，行随杨柳到江村。楚山亦有蘼芜草，游子空伤万里魂。
送许庭美之浙江
作者：何景明
朝代：明

浙上烟尘接楚皋，干戈休叹此行劳。吴花越草新词赋，海岫江峰壮节旄。谁惜凤凰先折翼，独教神骏久悲号。尚书风义今如在，况睹君才奕世豪。
送谢邦用之湖南
作者：何景明
朝代：明

同作燕京客，君为楚上行。云霄无旧侣，江汉有深情。鼓吹春天树，楼船水国城。遥传持宪使，元是汉廷评。
送贾学士之南都
作者：何景明
朝代：明

金陵楼阁九天开，银汉仙槎万里来。宫月夜悬鳷鹊观，江流春转凤凰台。直从北极看南极，却望中台接上台。鸣世早传吴下作，逢时真羡洛阳才。
送贾郡博之阶州
作者：何景明
朝代：明

十载一儒官，西行路复难。羌夷应俎豆，边徼有衣冠。陇坂盘云上，秦城向斗看。好音怀万里，早晚报长安。
送赵元泽之嵩明州
作者：何景明
朝代：明

日莫千花出汉园，秋深万水入湘沅。干戈喜见黄尘息，勋业愁看白发繁。西域瑶琨常北贡，南天星斗似中原。一官万里何嗟叹，倚剑长歌行路言。
送赵叔鸣视学山东
作者：何景明
朝代：明

尔道东行日，斯文北学传。凤凰千仞上，騕袅万金前。岳峙高无极，沧流渺百川。古来齐鲁地，风教育遗编。
送赵司训丧偶还罗山
作者：何景明
朝代：明

燕姬砧杵催杨柳，楚客衣裳缉芰荷。宦况不为游远赋，闺情空续悼亡歌。愁闻郑监青毡苦，老觉安仁白发多。日暮千山归故国，秋深一雁度黄河。
送邹子之浙中访迎张子
作者：何景明
朝代：明

此去寻张子，东行指宋畿。秋城怅独往，春棹好同归。雨外吴帆重，江中越岫微。平生壮游兴，送汝益翻飞。
送郑伯生送亲还夷陵
作者：何景明
朝代：明

送喜潘舆动，承欢解玉簪。私情乌鸟疏，恩诏凤凰林。昼锦供莱服，秋怀罢越吟。路难回驭志，江稳放舟心。雨露残冬景，风尘静夕阴。荆门巴国尽，巫峡楚宫深。碧树犹春色，黄鹂更好音。莫因乡土乐，长往故山岑。
送郭刑部守宁波
作者：何景明
朝代：明

汉庭黄绶吏，西省白云司。岂谓为郎久，犹言出守迟。云霄悬锡履，江海入褰帷。古越今名郡，风流当在兹。
送郭外舅之江阴
作者：何景明
朝代：明

郭舅佐名邑，出门怜女甥。春风到江县，花下早鸣莺。听讼琴堂静，哦诗竹槛成。临行赠玉佩，空有渭阳情。
送郭进士告归大梁
作者：何景明
朝代：明

病卧归夷梁，瞻云伫太行。金门谢通籍，汉署忆含香。沙柳繁台阁，春花宋苑墙。古园风竹动，萧洒读书堂。
送都南濠归吴
作者：何景明
朝代：明
体裁：七言律诗

愁论白首为郎日，喜见青山送老年。去望云霄皆动色，到知乡里更称贤。丹梯五岳卢敖杖，春水三江范蠡舡。他日著书应不少，可无人识子云玄。
送都南濠归吴
作者：何景明
朝代：明

愁论白首为郎日，喜见青山送老年。去望云霄皆动色，到知乡里更称贤。丹梯五岳卢敖杖，春水三江范蠡船。他日著书应不少，可无人识子云玄。
送都玄敬主事二首
作者：何景明
朝代：明

夫子风流士，才高耻受樊。长贫思故里，多病乞文园。落日空山暮，清霜十月繁。修程正迢递，努力为加餐。此别何时晤，佳期难重寻。扁舟南国远，岁晚大江深。白首三年客，沧洲万里心。平沙有归雁，并起送离音。
送都玄敬主事二首·其一
作者：何景明
朝代：明

夫子风流士，才高耻受樊。长贫思故里，多病乞文园。落日空山暮，清霜十月繁。修程正迢递，努力为加餐。
送都玄敬主事二首·其二
作者：何景明
朝代：明

此别何时晤，佳期难重寻。扁舟南国远，岁晚大江深。白首三年客，沧洲万里心。平沙有归雁，并起送离音。
送钦师归西山
作者：何景明
朝代：明

近向云间至，遥从花下还。赤崖春到寺，白塔昼开关。风雨如西塞，烟霞似北山。到来应待我，秪树几回攀。
送钱推府之闽
作者：何景明
朝代：明

越水到闽乡，风帆万里航。云间开瘴疠，山雨暗桄榔。器本中丞后，才仍佐郡郎。燕京把剑别，此去有辉光。
送閒云子还河内
作者：何景明
朝代：明

尔西访崆峒，东随河上公。神仙自有友，不与世人同。王屋留鸡犬，天坛蹑斗虹。白云从此驾，去去入无穷。
送阙郡博
作者：何景明
朝代：明

郡学宫墙入翠微，广文今去有光辉。久知白首甘贫病，且坐青毡息是非。石磬古堂时自发，风雩春服暮同归。城中来往多冠盖，名教无言乐地稀。
送陆舍人使吴下
作者：何景明
朝代：明

柳拂清江画鹢飞，节旄更喜便南归。回风树里吹官骑，返照河边上客衣。北固楼台秋寺遍，长洲花草故宫非。登临莫怪多词赋，吴下才人是陆机。
送陈进士还江西
作者：何景明
朝代：明

庐山高起读书台，万卷少年今日开。九派江流何处入，海风吹浪楚帆来。
送雷长史
作者：何景明
朝代：明

彤管先朝随帝子，白头今日奉王孙。汉庭亦羡相如美，楚客重看贾传尊。花下图书开玉殿，日高琴瑟在朱门。十年亭阁淮西宴，肠断梁王雪夜樽。
送韩仲子并讯其弟季子二首
作者：何景明
朝代：明

昔别留谈数，今行出饯迟。万人皆涕泪，四海一疮痍。花映投簪日，风流揽辔时。西云暮不断，遥起汉关思。令弟先君往，伊予实叹嗟。窜身还故里，避世入山家。斜日秦城柳，繁烟渭曲花。岂知燕地客，骑马日风沙。
送韩仲子并讯其弟季子二首·其一
作者：何景明
朝代：明
体裁：五言律诗

昔别留谈数，今行出饯迟。万人皆涕泪，四海一疮痍。花映投簪日，风流揽辔时。西云暮不断，遥起汉关思。
送韩仲子并讯其弟季子二首·其二
作者：何景明
朝代：明

令弟先君往，伊予实叹嗟。窜身还故里，避世入山家。斜日秦城柳，繁烟渭曲花。岂知燕地客，骑马日风沙。
送韩大之赴新都
作者：何景明
朝代：明

汉庭仙令几时回，蜀道风烟此日开。万里一琴将鹤去，九霄只舄望凫来。云边石栈斜悬阁，树里春流曲抱台。藏器久知盘错志，脱囊今见古人才。
送韩师之合阳
作者：何景明
朝代：明

千金市马几登台，老骏谁怜万里才。岂有明珠终暗掷，只看桃李向阳开。剑门日落兵西阻，河华春生雁北来。父子通家真骨肉，不堪岐路重悲哀。
送韩汝庆还关中二首
作者：何景明
朝代：明

六月西山雷雨低，长安城中十日泥。君骑鸿鹄冥冥去，此地愁看燕雀栖。华岳云台万里情，高秋落日眺秦城。黄河一线通沧海，身在仙人掌上行。
送韩汝庆还关中二首·其一
作者：何景明
朝代：明

六月西山雷雨低，长安城中十日泥。君骑鸿鹄冥冥去，此地愁看燕雀栖。
送韩汝庆还关中二首·其二
作者：何景明
朝代：明
体裁：七言绝句

华岳云台万里情，高秋落日眺秦城。黄河一线通沧海，身在仙人掌上行。
送顾侍御还南京
作者：何景明
朝代：明

南国凤凰士，北台骢马臣。一鸣望霄汉，千里出风尘。折柳此为别，看花俱怆神。飘零四海契，惭愧十年人。
送顾华玉谪全州
作者：何景明
朝代：明

白日春城暮，孤云天际阴。君行万里外，予忆一何深。夏拟浮湘水，秋应到桂林。衡阳去不远，莫使雁书沉。
送顾汝成赴浙江参议
作者：何景明
朝代：明

水部名元重，藩参位不轻。十年垂紫绶，万里为苍生。舟楫江边驿，旌旗海上城。风尘尚未息，慷慨望君行。
送顾锦衣赴广东佥宪
作者：何景明
朝代：明

君不见锦衣白马若雷电，当朝气势人争羡。顾君出入身不移，心看富贵同贫贱。二三贵人随至尊，冠冕剑佩如云屯。青袍自向将军幕，款段不叩诸侯门。外台新捧广州檄，青冥斧钺生霜日。海峤诸城发鼓迎，江天万里褰帷出。丈夫不言自立身，清水白石何粼粼。金张门客不足数，峣峣赫赫何为人。
送顾隐君还常州君来视其侄中书子进士
作者：何景明
朝代：明

北庭綵袖日边闻，南甸青山海上分。阮氏竹林推叔父，谢家玉树有郎君。河关晓发随燕雁，江路秋帆拂楚云。归向惠泉携旧客，菊筵开酒送清芬。
送马公顺视学湖南四首
作者：何景明
朝代：明

关中人物从来盛，况汝才名天下稀。得路骅骝看独步，出尘鹰隼羡高飞。十年京洛犹今日，万里江湖更落晖。同是燕台旧游客，可堪相见又相违。洞庭云梦眼中宽，襄国荆门掌上看。三楚楼台皆壮丽，万年江汉自波澜。烟花白日空愁暮，鸿雁青春尚避寒。莫道秦川归未得，人间今日路行难。两年怀抱值君开，闻说京华首重回。天上故人难再见，世间岐路转堪哀。孤舟落日三江口，远客浮云万里台。南斗尺书相望切，暮天鸿雁几时来。武昌南望尽云沙，楚岸湘亭更好花。桃李百城开士馆，星河中夜傍仙槎。南宫书画新连舫，吏部文章旧满家。直北五云天更远，欲从何处望京华。
送马公顺视学湖南四首·其一
作者：何景明
朝代：明

关中人物从来盛，况汝才名天下稀。得路骅骝看独步，出尘鹰隼羡高飞。十年京洛犹今日，万里江湖更落晖。同是燕台旧游客，可堪相见又相违。
送马公顺视学湖南四首·其三
作者：何景明
朝代：明

两年怀抱值君开，闻说京华首重回。天上故人难再见，世间岐路转堪哀。孤舟落日三江口，远客浮云万里台。南斗尺书相望切，暮天鸿雁几时来。
送马公顺视学湖南四首·其二
作者：何景明
朝代：明

洞庭云梦眼中宽，襄国荆门掌上看。三楚楼台皆壮丽，万年江汉自波澜。烟花白日空愁暮，鸿雁青春尚避寒。莫道秦川归未得，人间今日路行难。
送马公顺视学湖南四首·其四
作者：何景明
朝代：明

武昌南望尽云沙，楚岸湘亭更好花。桃李百城开士馆，星河中夜傍仙槎。南宫书画新连舫，吏部文章旧满家。直北五云天更远，欲从何处望京华。
送高子登赴试
作者：何景明
朝代：明

倚马高槐下，行歌夕更繁。夏云连楚甸，秋月满梁园。题柱名千里，登台策万言。云鸿天路永，今日看飞翻。
送高颖之给事使楚道过扬州
作者：何景明
朝代：明

谏垣初北上，奉使且东还。冠冕留仙宴，江山慰客颜。节停淮海曲，槎到斗牛间。别后金门侣，应怀玉殿班。
适坚山寺
作者：何景明
朝代：明

谁谓高僧不可逢，出城西望有云松。骑驴不畏青泥坂，柱杖遥寻碧玉峰。
途中寄别饯送诸生
作者：何景明
朝代：明

西路临秋寺，登台忆送行。风尘别汝辇，江海本吾情。塞柳凝寒望，关云入暮征。长安日不远，相见待诸生。
避暑存上人方丈
作者：何景明
朝代：明

燕地炎蒸月，西林大道傍。上方留避暑，长日坐焚香。细竹轩窗静，高云殿閤凉。何时更乘月，过宿赞公房。
避雨山合舍望见蒲圻县
作者：何景明
朝代：明

向晚蒲圻道，遥闻鸡犬喧。斜光入深巷，疏雨过闲门。县市浑依水，人烟只类村。萧条灯火夕，沽酒共谁论。
邀刘文直不至
作者：何景明
朝代：明

刘郎招不至，嗜酒世间稀。尔是刘伶后，何妨荷锸归。
邀沈清溪赵雪舟马百愚登楼次百愚韵
作者：何景明
朝代：明

村居邀客惭供给，且为青山一倚楼。十里沙平遥对酒，百年地迥更逢秋。城中车马何人到，水曲风烟尽日留。无柰天涯归思切，孤帆八月下长洲。
邯郸行
作者：何景明
朝代：明

邯郸道上车马多，行人夜火渡漳河。邯郸女儿年十五，能弹琵琶善歌舞。青灯朱户夜当垆，垆头酒熟唤客沽。玉壶青丝为君系，不妨醉向邯郸途。君不见邯郸市，昔日繁华安可拟。鸣鸾佩玉青云间，斗鸡走马红尘里。平原门前客如云，千载凄凉竟何是。黄金白璧成飞灰，歌楼舞榭空流水。伤心万事俱可嗟，草长丛台白日斜。废苑当时在何处，旧宫今目作谁家。古来富贵俱寂寞，有酒樽前胡不乐。
郊观二十二韵
作者：何景明
朝代：明

今代圜丘地，天开壮丽区。神祗二后配，礼乐百王殊。制作由皇祖，仪章藉老儒。万灵钦受纪，七圣亶承图。柴望兼虞典，登封略汉模。巍基错采绘，法象备堪舆。丹户乾坤辟，雕墙海岳扶。瑶坛上星斗，琳观俯虚无。辅弼朝玄座，勾陈卫紫枢。风含浴殿暖，云袅露盘孤。好畤瞻春祀，嵩高听夜呼。公侯守禁禦，虎旅发金吾。玉辇临牺宰，珍馐走膳夫。庙县镛鼓列，庭舞羽千趋。俎豆联周簋，圭璋饰夏瑚。祠官足锦绣，道士住蓬壶。泽草三花绽，宫霞五色敷。时时聆磬管，郁郁锁松梧。日月藏金匮，龟龙秘赤符。祈天洪洛诰，渡海斥秦诬。杜甫唐三礼，班生汉两都。侍臣从此赋，千载颂文谟。
郢中
作者：何景明
朝代：明

荆门南下接平畴，萧索风烟似晚秋。衰草茫茫楚宫废，荒城寂寂汉江流。人亡异代空遗宅，岁暮他乡独倚楼。最是阳春音调古，至今歌罢少人酬。
郭氏园亭
作者：何景明
朝代：明

汉苑清霄近，名园不出城。曲穿阴洞入，危傍峭岩行。宾客冠簪盛，公侯甲第荣。日斜登览罢，怅望有馀情。
酬卢侍御见访有作用韵
作者：何景明
朝代：明

柱史事沉冥，行骢到我亭。数章天北极，只字斗南星。坐久莺初唤，吟馀草更青。朱弦山水调，凄切为君停。
酬葛时秀
作者：何景明
朝代：明

罢归翻自喜，旧业有青山。积雨稀来客，孤云独往还。良朋枉高倡，抚卷一开颜。何日还乘兴，题诗到竹间。
酬赠王德徵
作者：何景明
朝代：明

北方有一士，云冠瑶华簪。抗身服高义，奋趐翔天林。一鸣远见斥，弃置南海浔。飞黄本冀产，顾盼无千金。绝景迈流电，岂与泥沙沉。邂逅顷三接，一言荷知深。投赠古锦篇，宛聆哀玉音。大雅久寥寂，斯文竟谁谌。皎皎空谷驹，生刍劳我心。
酬郭内翰上陵还诗
作者：何景明
朝代：明

帝遣朝陵日，暂辞供奉班。楸梧开玉殿，云雾宿春山。晚向松间散，晴从花下还。知君有佳句，传和五陵间。
酬高新甫
作者：何景明
朝代：明

连篇落落见才华，未报琼瑶秪自誇。灵运诗成应梦草，江淹笔在更生花。行吟出郭愁仍破，病起逢春思益嘉。不惜清词三百首，品题常到野人家。
醉歌行赠柴逸士
作者：何景明
朝代：明

今年中秋与君共，举觞待月城西宅。良夜清尊逢故人，空堂明烛留远客。山城暮云黯未收，流烟何时散高楼。清风徐来劝我饮，明月不至令人愁。君是长安旧相识，坐论旧事还相忆。金市豪华如梦寐，玉京仙侣无消息。人生去住安有同，有如长风吹断蓬。得随江湖扁舟外，不恨关山横笛中。酒中云散天如洗，月明忽堕金樽里。起看皓彩发青峦，坐见流光盈绿水。阔舞高歌夜未央，揽衣击节为君起。
醉歌赠子容使湖南便道归省兼讯献吉
作者：何景明
朝代：明

徐卿此行壮观莫与伍，东将入吴西入楚。都门怅饮慨今昔，酒酣拔剑为汝歌起舞。圣朝分封重茅土，词林礼桨超前古。冠冕诸邦拱至尊，册书十道开天府。匡庐峰南绕江汉，洞庭武昌半楼观。寿酒花开海上堂，使舟草满湘西岸。忆卿翻飞霄汉里，结交岂少青云士。眼中何人最知己，十年之交吾与李。李生近买阳羡田，又欲鼓柁襄江船。风尘落日倘相遇，为我问讯江湖前。
采莲曲三首
作者：何景明
朝代：明

青荷昼舒白露睎，朱光照耀含素蕤。绿房翠盖偃参差，红妆皓腕映涟漪。齐声一气歌艳辞，桂舟兰楫纷屡移，佳人罗带宜风吹。岸上有柳，隰中有荷，舟中女儿胜吴娥。为君先唱绿水歌，起揽长带垂纤罗。鸳鸯双栖翡翠过，下渚日暮多风波，叶密花稀愁奈何。急歌太短缓歌长，清风夕回素云翔。双凫飞起向横塘，荷花不言空断肠。明月宛转流四方，月中白露沾衣裳。红颜青鬓安能常，万岁为乐莫相忘。
采莲曲三首·其一
作者：何景明
朝代：明

青荷昼舒白露睎，朱光照耀含素蕤。绿房翠盖偃参差，红妆皓腕映涟漪。齐声一气歌艳辞，桂舟兰楫纷屡移，佳人罗带宜风吹。
采莲曲三首·其三
作者：何景明
朝代：明

急歌太短缓歌长，清风夕回素云翔。双凫飞起向横塘，荷花不言空断肠。明月宛转流四方，月中白露沾衣裳。红颜青鬓安能常，万岁为乐莫相忘。
采莲曲三首·其二
作者：何景明
朝代：明

岸上有柳，隰中有荷，舟中女儿胜吴娥。为君先唱绿水歌，起揽长带垂纤罗。鸳鸯双栖翡翠过，下渚日暮多风波，叶密花稀愁奈何。
采葛篇
作者：何景明
朝代：明

野风吹葛葛逾好，绾雾萦烟青袅袅。溪回水白云石苍，石根吊蔓百尺长。越妇腰镰赤双足，褰裳行歌入中谷。朝日未出雾露寒，花繁叶密采掇难。年年绩丝作絺绤，奉以服君君莫斁。君知衣葛好，不知采葛苦。白日畏逢蛇，月黑畏逢虎。君不见吴王宫中细腰女，日向歌筵著白苧。
野屋
作者：何景明
朝代：明

野屋双飞燕子低，短檐千尺柳条齐。桃花片片红临水，小麦纤纤青映泥。
金陵歌送李先生
作者：何景明
朝代：明

李公为舅有吕甥，甥舅四海皆知名。吕君关西昨日去，公自金陵来复行。金陵江水无断绝，金陵之山高巀巀。龙虎千年抱帝京，星辰万里罗天阙。白鹭洲前芳草歇，清江浦上看明月，燕山北望花如雪。
鉴上人房访太和兄饮
作者：何景明
朝代：明

雷雨思炎月，尘沙苦冀方。久？河朔饮，今醉雪山乡。萝月摇丹牖，松云抱石堂。怜君依宿地，棋簟转清凉。
鉴上人房访太和兄饮
作者：何景明
朝代：明
体裁：五言律诗

雷雨思炎月，尘沙苦冀方。久�河朔饮，今醉雪山乡。萝月摇丹牖，松云抱石堂。怜君依宿地，棋簟转清凉。
鉴公房石镫
作者：何景明
朝代：明

石碗何年凿，瑶灯此夕然。云流自五岳，月色近诸天。定里金轮转，光中玉镜悬。西来不灭影，常照法筵前。
铜雀台
作者：何景明
朝代：明

美人望陵处，无复翠华过。殿冷闲歌吹，宫春罢绮罗。落花娇靥尽，方草怨魂多。日暮漳河水，东流空白波。
铜雀妓
作者：何景明
朝代：明

墓田望不极，松柏夕离离。存生有欢怨，亡没讵同思。井干日已摧，穗帷宁复施。衰荣互相谢，身后徒尔为。
铜雀妓
作者：何景明
朝代：明
体裁：乐府曲辞

墓田望不极，松柏夕离离。存生有欢怨，亡没讵同思。井干日已摧，繐帷宁复施。衰荣互相谢，身后徒尔为。
镇远三首
作者：何景明
朝代：明

古郡青山下，经过驻使车。土官迎诏拜，蛮客望城遮。叠嶂营孤垒，清江绕百家。晚来官署里，独坐咏皇华。地僻先摇落，空亭长绿莎。山川连蜀道，市井杂夷歌。旅箧衣裳少，秋程风雨多。无人相问讯，尽日抚寒柯。寥落古城池，斜光照戍旗。关临苗子砦，洞入长官司。殊俗终难近，蛮音久易知。踟蹰暮江上，又是仲秋时。
镇远三首·其一
作者：何景明
朝代：明

古郡青山下，经过驻使车。土官迎诏拜，蛮客望城遮。叠嶂营孤垒，清江绕百家。晚来官署里，独坐咏皇华。
镇远三首·其三
作者：何景明
朝代：明

寥落古城池，斜光照戍旗。关临苗子砦，洞入长官司。殊俗终难近，蛮音久易知。踟蹰暮江上，又是仲秋时。
镇远三首·其二
作者：何景明
朝代：明
体裁：五言律诗

地僻先摇落，空亭长绿莎。山川连蜀道，市井杂夷歌。旅箧衣裳少，秋程风雨多。无人相问讯，尽日抚寒柯。
镜光閤
作者：何景明
朝代：明

峻閤岧峣上，层城眺望中。风铃齐送响，云磴曲盘空。海色摇窗碧，蓬莱影日红。翠华无复到，长锁翠微宫。
长安
作者：何景明
朝代：明
体裁：五言绝句

白云望不尽，高楼空倚栏。中霄鸿雁过，来处是长安。
长安大道行
作者：何景明
朝代：明

长安大道如弦直，车马相逢不相识。金鞭玉毂共争先，日日红尘大道边。七贵门前罗将相，五侯座上列神仙。五侯七贵同杯酒，万骑于夫尽奔走。一言得意贱可贵，百计奉身无亦有。杯酒经过日共游，比权并势暗相谋。才见黄金结兄弟，忽看白刃起仇雠。薰天灼地期长久，覆雨翻云亦随手。富贵谁言福作门，骄奢终与祸为邻。瑶台歌舞新更主，金谷池亭别与人。豪宾贵客如风霰，鞍马当时倏雷电。得饱空闻鞲上鹰，附炎不见梁间燕。寻常只道太山安，顷刻宁知沧海变。秋来春去互推迁，物理相寻是等闲。岂知盛满衰仍至，岂识忧从乐极还。独怪梁生何感慨，拂袖长歌辞汉关。
长安月
作者：何景明
朝代：明

万里长安月，曾看照绮罗。徘徊留舞席，宛转逐游珂。锦幌披青雾，朱楼拂绛河。佳人独愁思，终夕抱云和。
长安柳
作者：何景明
朝代：明
体裁：五言律诗

三月长安柳，春风吹暮天。花飞御沟水，叶傍汉宫烟。绕岸犹堪折，临流更可怜。故园无限树，零落战场边。
长安驿
作者：何景明
朝代：明
体裁：七言律诗

暮雨萧萧云黯然，数家山下起炊烟。窗闻早雁秋多思，门对寒流夜不眠。远使正持三楚节，旧游曾扣九江船。驿程南去无穷路，来往风尘阅岁年。
长春宫
作者：何景明
朝代：明

夜宿仙人馆，晨闻凤吹停。玉窗开晓月，丹井汲春星。久秘长生诀，空留不死庭。下山回一望，岩壑杳青冥。
长歌行赠旺兄
作者：何景明
朝代：明

兄为吾祖之长孙，能将孝义持家门。耕凿不随时俗改，衣冠颇有古风存。我家东冈旧乡土，谷有田场桑有圃。诸兄喧哗逐城市，兄也萧条守环堵。仆童驯雅妻更良，男女膝下皆成行。女长适人止近里，男大为农不出乡。只今汝年六十七，我翁为叔汝为侄。岁时相看如父子，登堂过庭礼不失。弟昔省兄尽君欢，夜秉灯烛罗杯盘。兄前劝饮嫂劝餐，留我一月相盘桓。自从离兄仕下都，都城谁是悠悠者。万户清晨霜满裘，九衢白昼尘随马。朱门金锁午未开，我曹不敢骑马回。此时吾兄正稳卧，日高户外无人催。爱兄好静谢尘网，一卷道书常在掌。托身未肯附年少，举手何曾揖官长。顷来生事日看微，种麻自织身上衣。少儿从学长干蛊，我兄心中无是非。君不见人间岁月坐相迫，胡为东城复南陌。兄今已作白头翁，弟亦长辞青琐客。山中桂树况逢春，谷口桃花更照人。花前树下一壶酒，弟劝兄酬不畏贫。
长歌行赠旺兄
作者：何景明
朝代：明

兄为吾祖之长孙，能将孝义持家门。耕凿不随时俗改，衣冠颇有古风存。我家东冈旧乡土，谷有田场桑有圃。诸弟喧哗逐城市，兄也萧条守环堵。仆僮驯雅妻更良，男女膝下皆成行。女长适人止近里，男大为农不出乡。只今汝年六十七，我翁为叔汝为侄。岁时相看如父子，登堂过庭礼不失。弟昔省兄尽兄欢，夜秉灯烛罗杯盘。兄前劝饮嫂劝餐，留我一月相盘桓。自从离兄仕都下，都城谁是悠悠者。万户清晨霜满裘，九衢白昼尘随马。朱门金锁午未开，我曹不敢骑马回。此时吾兄正稳卧，日高户外无人催。爱兄好静谢尘网，一卷道书常在掌。托身未肯附年少，举手何曾揖官长。顷来生事日看微，种麻自织身上衣。少儿从学长干蛊，我兄心中无是非。君不见人间岁月坐相迫，胡为东城复南陌。兄今已作白头翁，弟亦长辞青琐客。山中桂树况逢春，谷口桃花更照人。花前树下一壶酒，弟劝兄酬不畏贫。
闺情
作者：何景明
朝代：明

秋风袅袅生罗衣，美人夜泣红烛微。郎骑白马临邛去，楼上年年燕子归。
闻望之买马促装以诗留之
作者：何景明
朝代：明

闻君买马冲宵发，正为慈颜在远京。已喜尺书前日至，不妨旌节隔年行。故乡岁暮难为别，长路天寒益系情。拟办盘餐留暂住，况逢风雪阻严程。
闻歌
作者：何景明
朝代：明

明月暂随秦弄玉，碧空遥度楚行云。莫言此曲终堪听，孔雀东南各自分。
闻河南寇
作者：何景明
朝代：明

檄书近报河南寇，楚塞梁关转战空。岂有兵车能远救，即愁道路阻难通。江淮城堑西南险，嵩洛山川天地中。今日至尊忧不细，几时诸将捷音同。
闻河南捷呈閤内诸公
作者：何景明
朝代：明

近得河南定，旋收东海疆。元凶亲受缚，馀蘖远潜藏。始失徐关险，终连郢塞长。孤狸窥社稷，蝼蚁窃侯王。清洛千营驻，黄河一苇航。讵能逃汝汉，那敢傍嵩邙。勇略传诸将，兵威借朔方。中丞兼节制，上宰极扶匡。霁色瞻宫殿，阴氛散渺茫。凯音连报捷，献寿屡称觞。天子开麟阁，群公奉柏梁。中兴当此日，汉武是今皇。怆往衣冠祸，哀兹盗贼猖。缺戕悲相国，开网见殷汤。格斗中原血，诛求海内疮。犹须哀痛诏，可少治安章。斟酌调元气，扶持立纪纲。荐新行太庙，览政坐明堂。不独歼豺虎，还应感凤凰。苍生倚君相，拭目看时康。
闻蝉
作者：何景明
朝代：明

二月寒蝉至，哀鸣乱叶中。林花满眼发，萧飒似秋风。
闻陆舍人子引罢官兼怀徐舍人德章
作者：何景明
朝代：明

惜尔官难达，文章本凤毛。投簪归海岸，挂席趁江涛。张翰元思鲙，任公且钓鳌。南逢徐孺子，应话旧同袍。
闻雁
作者：何景明
朝代：明
体裁：五言律诗

见汝今南下，怜予一望家。乱声求侣急，高影背人斜。月静林无叶，云寒菊有花。万行关塞泪，秋日堕胡笳。
闻雁
作者：何景明
朝代：明

鸣雁南方去，人今北地闻。水寒沉塞角，沙暮起秋云。独叫如求侣，相呼恐失群。高楼潜望尔，乡思转纷纷。
闻雷
作者：何景明
朝代：明

中宵岩电发，二月始鸣雷。落地殷仍起，盘空划欲回。蛟龙入浦溆，风雨过城隈。独坐明灯里，空堂万虑催。
阁内杏花
作者：何景明
朝代：明

东掖杏花开不迟，日边春色独先知。未荐玉盘千岁实，空看仙阁五云枝。
阁内简张员外
作者：何景明
朝代：明

我在金门里，闻君候琐闱。去天俱咫尺，瞻日共光辉。柳下宫官出，花边阁吏稀。晚来沙苑外，骑马欲同归。
阁直立春日雪
作者：何景明
朝代：明

天门望雪瞻华盖，御苑迎春试碧桃。窗色向明通散帙，炉烟当昼引挥毫。云连睥睨银城迥，风绕罘罳玉殿高。綵仗数移西阙宴，金花虚映北宫袍。
防寇
作者：何景明
朝代：明

万国犹防寇，三年未罢师。天清闻鼓角，野旷见旌旗。岸雪晴含照，山云晚趁姿。孤臣北上日，想望太平时。
阴
作者：何景明
朝代：明

惨澹长阴合，苍茫四望同。地秋还易雨，树晚故多风。楼阁山寒里，衣裳水气中。农家务收穫，早为豁层空。
陆子楼夜集
作者：何景明
朝代：明

夜来系马楼前树，暮倚危阑对雪峰。人世百年还易过，天涯此会亦难逢。浮烟近接千家市，落日遥闻万井钟。残岁良宵俱可惜，红尘分手莫匆匆。
陆子楼饯祖邦
作者：何景明
朝代：明

渺渺枫江阔，高楼望转伤。同来送归客，予亦念还乡。塞接寒天迥，城衔落景长。重逢是何日，尺素莫相忘。
陇右行送徐少参
作者：何景明
朝代：明

陇右地，长安西行一千里。秦日长城号塞垣，汉时故郡称天水。圣朝扫荡无烽烟，射猎之地为桑田。熟羌卖马常入塞，将军游骑不出边。知君风采古遗爱，扬策传符度关内。父老三秦望节来，犬戎诸夷遮马拜。开藩分道镇边尘，居守巡行历几春。熊轼朱幡今岳伯，豸冠白笔旧台臣。瓦亭之西半山谷，土室阴阴连板屋。落月孤城清渭源，寒云古碛黄河曲。十年此地曾游歌，别来风物今如何。竹花秋临鸟鼠穴，杨叶夕渡鱼龙波。回看万里风云色，少小趋庭泪沾臆。相送悲吟不尽情，关山陇坂高无极。
陇头流水歌三叠送刘远夫行
作者：何景明
朝代：明

我欲望长安，陇坂高蔽天。陇坂高可陟，陇水鸣溅溅。盘盘上陇车，斑斑下坂马。我非虎与兕，使我行旷野。长安有高楼，不见陇西州。可怜陇头水，日夜东北流。
陇头流水歌三叠送刘远夫行·其一
作者：何景明
朝代：明

我欲望长安，陇坂高蔽天。陇坂高可陟，陇水鸣溅溅。
陇头流水歌三叠送刘远夫行·其三
作者：何景明
朝代：明

长安有高楼，不见陇西州。可怜陇头水，日夜东北流。
陇头流水歌三叠送刘远夫行·其二
作者：何景明
朝代：明

盘盘上陇车，斑斑下坂马。我非虎与兕，使我行旷野。
除夕刘户部宅
作者：何景明
朝代：明

画省开云幔，西堂对雪峰。一年惟此会，万里几相逢。守岁亲灯火，朝天候鼓镛。江湖有岐路，漂转叹萍踪。
除夕和以道怀弟之作
作者：何景明
朝代：明

汝弟犹吾弟，君家更几家。情知思棣萼，愁与对椒花。酒罢看参远，灯寒望斗斜。相怜谢池草，明日又春华。
除夕述哀四首
作者：何景明
朝代：明

世事相倚伏，日月更代谢。百年能几时，一岁秪今夜。逝者岂复回，有生无不化。惨恻孤灯前，悲啼数行下。别离今几何，墓树亦已青。徒褰素帷泣，奈此玄室扃。古城积阴雪，虚牖临寒星。岁暮兴慨念，愁立空屏营。去年值今夕，庭闱奉颜色。今年值今夕，空奠几筵侧。苍苔翳幽隧，翠柏开灵域。顾望西山阴，风云为悽恻。忧人不能寐，起践中夜霜。城笳绝仍响，室灯惨不光。所亲半重泉，有姊各一乡。附书与鸿鹄，岁晚路更长。
除夕述哀四首·其一
作者：何景明
朝代：明

世事相倚伏，日月更代谢。百年能几时，一岁秪今夜。逝者岂复回，有生无不化。惨恻孤灯前，悲啼数行下。
除夕述哀四首·其三
作者：何景明
朝代：明

去年值今夕，庭闱奉颜色。今年值今夕，空奠几筵侧。苍苔翳幽隧，翠柏开灵域。顾望西山阴，风云为悽恻。
除夕述哀四首·其二
作者：何景明
朝代：明

别离今几何，墓树亦已青。徒褰素帷泣，奈此玄室扃。古城积阴雪，虚牖临寒星。岁暮兴慨念，愁立空屏营。
除夕述哀四首·其四
作者：何景明
朝代：明

忧人不能寐，起践中夜霜。城笳绝仍响，室灯惨不光。所亲半重泉，有姊各一乡。附书与鸿鹄，岁晚路更长。
除夕醉歌二首
作者：何景明
朝代：明

今岁相逢惟此夕，美人金樽莫虚掷。千金一刻真可惜，夜久衾帷望河汉。寒星欲没明灯烂，长歌坐待东方旦。孤城岁徂叹幽独，举觞醉饮城西曲。野风萧条山雪暮，寒梅无花柳难绿。今年今日不可留，明日明年更可愁。山中纵有如渑酒，春花烂熳与谁游。
除夕醉歌二首·其一
作者：何景明
朝代：明

今岁相逢惟此夕，美人金樽莫虚掷。千金一刻真可惜，夜久衾帷望河汉。寒星欲没明灯烂，长歌坐待东方旦。
除夕醉歌二首·其二
作者：何景明
朝代：明

孤城岁徂叹幽独，举觞醉饮城西曲。野风萧条山雪暮，寒梅无花柳难绿。今年今日不可留，明日明年更可愁。山中纵有如渑酒，春花烂熳与谁游。
除夜二首
作者：何景明
朝代：明

今夕复何夕，偃仰兹岁周。恋膏耀室隅，中馈进芳馐。虽无车马客，亲戚自相酬。游鱼安深渊，翔鸟止故丘。所欢在桑梓，馀者何复求。逝节不重至，来者难预谋。长跪奉此爵，延年乐千秋。閒居知时节，习静观卷舒。日月无恒处，念往寡欢娱。岁徂浮云阴，积雪皓中衢。豫章产江滨，孤蕙敷山隅。芳烈虽靡亏，遐远宁见需。所愿勖明德，庶以酬居诸。
除夜二首·其一
作者：何景明
朝代：明

今夕复何夕，偃仰兹岁周。恋膏耀室隅，中馈进芳馐。虽无车马客，亲戚自相酬。游鱼安深渊，翔鸟止故丘。所欢在桑梓，馀者何复求。逝节不重至，来者难预谋。长跪奉此爵，延年乐千秋。
除夜二首·其二
作者：何景明
朝代：明

閒居知时节，习静观卷舒。日月无恒处，念往寡欢娱。岁徂浮云阴，积雪皓中衢。豫章产江滨，孤蕙敷山隅。芳烈虽靡亏，遐远宁见需。所愿勖明德，庶以酬居诸。
除架
作者：何景明
朝代：明

苦叶萧疏久，秋匏亦委沙。家人空抱蔓，山鸟莫啼花。零落亲寒事，蹉跎感物华。衰荣转相代，何必恨生涯。
雁
作者：何景明
朝代：明

呖呖胡笳怨，飘飘南雁翔。长风度关塞，九月下潇湘。积水浮连影，遥空起断行。故园秋望尽，闻尔泪沾裳。
集吴子寺馆
作者：何景明
朝代：明

首夏憩祇园，游息解冠簪。窗楹抗疏敞，殿宇閟深沉。绿竹带阴渠，丹葩缀阳林。既枉高人躅，亦协静者心。琴书散烦虑，钟磬发幽音。清言忘朝昃，玄思超古今。
雨
作者：何景明
朝代：明

独坐浮云起，徘徊夕照孤。长风生远树，细雨入平芜。暗牖飞虫落，高林宿鸟呼。昭回曾有倡，此日慰田夫。
雨
作者：何景明
朝代：明

疾雨冲城下，春寒入暮催。树明捎落电，山暗转奔雷。正月花狂放，三江雁乱回。国西兵马急，愁问羽书来。
雨中
作者：何景明
朝代：明

一室高原次，遥天起夕风。雨来河树外，日沉山雾中。凫雁秋沙静，鸡豚委巷通。白云望不尽，相对意无穷。
雨中
作者：何景明
朝代：明

苑上行云细袅袅，城边鸣雨忽垂垂。炎天楼阁虚相映，燕地风尘日自悲。沧海未通吴贡赋，黄河犹闪汉旌旗。腐儒退食真何补，怅望寒江暮有思。
雨中刘汝忠过对棋观诗谈边事作
作者：何景明
朝代：明

城晚客居静，边秋胡马多。黑云浮日动，白雨映天过。谢傅惟棋局，刘琨只啸歌。异时安见汝，谈笑却干戈。
雨中和清溪
作者：何景明
朝代：明

濛雨萧条至，悲风日暮多。积阴生径草，永夜落庭柯。宅愧高人隐，门劳长者过。白鸥如有意，相逐下烟波。
雨中留蔡黄二亲
作者：何景明
朝代：明

门巷泥深过客难，百年聊共此盘餐。浮云落日山河暮，细雨青春楼阁寒。近夜蛟龙还入浦，久阴鸿雁更移滩。年华滚滚相逢少，莫厌拌留到夜阑。
雨中看花七首
作者：何景明
朝代：明

溪上雨色晚来频，枝头花朵太禁春。满林熳烂谁觉汝，一树分明独恼人。连朝风急雨滂沱，树头叶暗花不多。纵使明朝风雨息，苍苔狼藉柰愁何。昨朝日照花尽开，今朝雨多花可哀。由来落花无根蒂，随风吹去又吹来。正月已放山丹花，二月桃杏似云霞。城中少年紫骝马，日暮来寻碧玉家。郭外春风次第来，杏花开后桃花开。近城早花开已谢，狂风猛雨更相催。红花紫蕊千万枝，日夜雨打更风吹。牡丹芍药莫太骤，暖日晴烟开不迟。牡丹虽迟是花王，芍药留之殿春光。好花元待后时发，秾李妖桃空自狂。
雨中看花七首·其一
作者：何景明
朝代：明

溪上雨色晚来频，枝头花朵太禁春。满林熳烂谁觉汝，一树分明独恼人。
雨中看花七首·其七
作者：何景明
朝代：明

牡丹虽迟是花王，芍药留之殿春光。好花元待后时发，秾李妖桃空自狂。
雨中看花七首·其三
作者：何景明
朝代：明

昨朝日照花尽开，今朝雨多花可哀。由来落花无根蒂，随风吹去又吹来。
雨中看花七首·其二
作者：何景明
朝代：明

连朝风急雨滂沱，树头叶暗花不多。纵使明朝风雨息，苍苔狼藉柰愁何。
雨中看花七首·其五
作者：何景明
朝代：明

郭外春风次第来，杏花开后桃花开。近城早花开已谢，狂风猛雨更相催。
雨中看花七首·其六
作者：何景明
朝代：明

红花紫蕊千万枝，日夜雨打更风吹。牡丹芍药莫太骤，暖日晴烟开不迟。
雨中看花七首·其四
作者：何景明
朝代：明

正月已放山丹花，二月桃杏似云霞。城中少年紫骝马，日暮来寻碧玉家。
雨中红芍药
作者：何景明
朝代：明

百花堪独立，一雨更风流。日暮行云女，仙裳覆楚丘。明添丹脸激，暗抱锦心愁。晴昼犹须赏，何人驻紫骝。
雨中过李真人方丈二首
作者：何景明
朝代：明

胜地岂常得，幽盟难重寻。清晨驱马出，聊此息尘心。鸣磬秋堂湿，然灯古殿深。吹箫爱仙侣，缥缈隔珠林。层台暮云外，寂寂羽人居。积雨阶除静，含风殿閤虚。洞中留白日，窗下写丹书。即此观幽逸，能令世虑疏。
雨中过李真人方丈二首·其一
作者：何景明
朝代：明

胜地岂常得，幽盟难重寻。清晨驱马出，聊此息尘心。鸣磬秋堂湿，然灯古殿深。吹箫爱仙侣，缥缈隔珠林。
雨中过李真人方丈二首·其二
作者：何景明
朝代：明

层台暮云外，寂寂羽人居。积雨阶除静，含风殿閤虚。洞中留白日，窗下写丹书。即此观幽逸，能令世虑疏。
雨后十首
作者：何景明
朝代：明

水涨孤村白，天垂四野青。开门秋雨霁，闲步郭西亭。竟夕雨连舍，今朝云出溪。轻雷千嶂外，馀日数家西。三日不出门，草长门前路。登楼一水明，倚柱千山暮。人归郭门树，鸟噪野田风。雨散高城上，日落深涧中。画角城隈起，风吹响入云。清秋易生感，深夜更多闻。遥看三角山，正在云生处。日暮山中人，空攀荔枝树。片片白鸥鸟，看人队队飞。沙头莫相认，与尔久忘机。槛倚崩沙出，篱通乱水过。家人休扫石，自爱碧苔多。朝闻城西钟，暮望城西寺。寺傍二古松，长藤垂到地。塘边杨柳树，春条秋未摧。已送黄鹂去，还看白鹭来。
雨后十首·其一
作者：何景明
朝代：明

水涨孤村白，天垂四野青。开门秋雨霁，闲步郭西亭。